
DRUŠTVO HRV. KNJIŽEVNIKA 

izdalo je za godinu 1909.: 

1. Š1MUNOVIĆ: Mrkodol. 

2. DOMJANIĆ: Pj esme. 

3. NEHAJEV: Bijeg (roman). 

4. TURIĆ: Igra životom. 

5. JOS. KOZARAC: Male pripovijesti sv. I. 

6. LUNAČEK: Četiri aktovke. 

Za godinu 1910.: 

1. A. KOVAČIĆ: Sabrane pripovijesti. 

2. B. LIVADIĆ: Novele. 

3. VL. NAZOR: Pjesme. 

4. IVO VOJNOVIĆ: Novele. 

5. FRAN HRČIĆ: Velika žrtva (drama). 

6. IVAN KOZARAC: Gjuka Begović. 

Za godinu 1911.: 

1. MARIN BEGO: S mora. Novele. 

2. MILO MISTRA: Dvije komedije. 

3. VJENCESLAV NOVAK: Teški životi. 

4. JOS. KOZARAC: Male pripovijesti, sv. II. 

5. NIKO ANDRIJAŠEVIĆ: Pripovijesti. 

5. MILAN BEGOVIĆ: Vrelo. Pjesme 1896—1911. 

Svih 6 svezaka zajedno (u pretplati) stoji K 9—. 
Pretplatnici ,,Savremenika“ 1911. plaćaju za svih 
6 svezaka (osim za prvo kolo) sniženu cijenu od 

.K 6 —. 















SAVREMENI HRVATSKI PISCI 


REDOVITA IZDANJA DRUŠTVA 
HRVATSKIH KNJIŽEVNIKA/ KNJIGA 
DVADESET I ŠESTA / SRGJAN TUC1Ć: 
GOLGOTA/NAKLADA DRUŠTVA 
HRVATSKIH KNJIŽEVNIKA / 
TISAK DIONIČKE TISKARE U 
ZAGREBU/ SVA PRAVA U 
SMISLU UGOVORA S AUTOROM 
PRIDRŽANA/ KNJIŽARSKA CIJENA 
:: DVIJE KRUNE :: 


UREDJUJE ZA ODBOR NAKLAD¬ 
NOGA FONDA D. H. K. U ZAGREBU 
:: JULIJE BENEŠIĆ :: 

SVIBANJ 1913. ZAGREB. 


SRGJAN TUCIĆ 


GOLGOTA 

DRAMA U TRI ČINA 

ZAGREB 1913. 










Prikazivanje ovoga djela na provincijalnim i putujućim 
pozornicama bezuvjetno zabranjeno. 



















IVU VOJNOVIĆU 


PISAC. 



GOLGOTA 




OSOBE. 


ON 

PATER MAKAR I JE, prior 


DEMETRIJE 

APOLONIJ 

SEVERIN 

HILARIJE 

POLIKARPIJ 

KVIRIN 

ClRIL 

EUSEBIJ 

BONIFACIJE 


redovnici 


PEREGRIN, vratar samostana 
ŽENA 

LJUBAVNIK 

SLUGA 


ČIN PRVI. 


Pridvorje i vrt samostana. Pridvorje nošeno je stu- 
bovljem rane renaissance, grede su na lukove, pod ta- 
racan mozaikom. U razini pridvorja vrt, prepun čem¬ 
presa, naranača i ruža. Na sred vrta, licem prema pri- 
dvorju, veliki drveni križ sa razapetim Spasiteljem. Oko 
križa stalak za klečanje. Vrt je ogradjen poluvisokim 
kamenim zidom; iza njega maslinova šuma. Iz pridvorja 
u vrt ulazi se širokim otvorom, dočim su izmedju ostalih 
stupova kameni spojevi, pred kojima su postavljene stare 
izrezbarene drvene klupe. Desno je pridvorje zatvoreno 
stijenom, u kojoj su stara hrastova vrata, sa teškim že¬ 
ljeznim kvakama i brončanim kolutima. Ova vrata vode 
unutarnjim odajama samostana. Nad vratima fresko- 
slikarija, koja prikazuje Hrista, kako vodi u hram bijelog 
redovnika. Lijevo proteže se pridvorje iza kulisa i vodi 
do glavnog ulaza u samostan. U pridvorju, desno napred, 
starinski stalak sa otvorenim svetim pismom i lukijerna, 
pričvršćena s lijevu stranu stalka. Večer je. Prvi se suton 
spušta. U vrtu je još dosta svjetlo, pridvorje je već tamno. 
Iza kulisa lijevo, gdje je i samostanska crkva, čuje se mo¬ 
litva redovnika. Kad se zavjesa digne, pozornica je neko 
vrijeme prazna. Za čas umukne molitva. Velika tišina. 
Najednoć, daleko iz maslinove šume, dopre ženski krik, 
pronicav i primamljiv. Časak opet tišina, onda dolaze 
redovnici, mirno i bez riječi u pridvorje. Isto tako posje- 
daju po klupama i razmjes-te se po pridvorju. 


IX 



ĆIRIL 

Posvema mladi redovnik, odilazi kroz desna vrata 
i za čas se vraća s nažigačem; zapali lukijernu. Onda 
mirno sjedne k drugima na jednu klupu. 


makarije 

Prior samostanski. Visok, suh, prosijed; tip askete. Lice 
mu je nepomično i strogo, glas rezak i tvrd. Sjeo je 
prvu klupu kraj izlaza u vrt. Na toj klupi sjed. on sam_ 
Pax vobiscum! Okrijepimo dušu. Na kome ]e red. 


SEVERIN 

Na Polikarpiju i Demetriju. 

MAKARIJE 

Polikarpiju : Dakle, sinko . . . 

POLIKARPIJ 

Oko trideset godina, trom, sa neizrazitim, nein¬ 
teligentnim licem i vječno oborenim očima; pristupi stalku 
sa svetim pismom, časak lista, onda kašljucne dva tri puta 
i počne čitati. Glas mu je dosadan, neizrazit, ponešto 

nazalan, a čitanje suhoparno. . 

I približavahu se k njemu svi carinici i grijesnici 
da ga čuju. — I vikahu na njega farizeji i književnici, 
govoreći : ovaj prima griješnike i jede s njima. — A 
on im kaza priču ovu-govoreći: — Koji čovjek od vas, 
imajući sto ovaca i izgubivši jednu od njih ne ostavi 
devedeset i devet u pustinji ine ide za izgubljenom dok 
jenenadje? I našavši je digne je na rame svoje 
radujući se. I došavši kući sazove prijatelje i susjede 
govoreći im : radujte se sa mnom : ja nadjoh svoju 
ovcu izgubljenu. — Kažem vam, da će tako biti 
veća radost na nebu za jednoga griješnika, koji se kaje, 
nego li za devedeset i devet pravednika, kojima ne 
treba pokajanje. - I reče : jedan čovjek imaše dva 
sina. — I reče mladji od njih ocu : Oce ! daj mi dio 



od imanja što pripada meni. I otac im podijeli imanje. 

_ I po tom do nekoliko dana pokupi mladji sin sve 

svoje, i ode u daljnu zemlju; i onamo prosu imanje 
svoje’živeći besputno. — A kad potroši sve, postade 
velika glad u onoj zemlji, i on se nadje u nevolji. 
— I otišavši pribi se kod jednoga čovjeka u onoj 
zemlji; i on ga posla u polje da čuva svinje. —- I 
željaše napuniti" trbuh svoj roščićima koje svinje 
jedjahu, i nitko mu ih ne davaše. — A kad dodje 
k sebi, reče : koliko najamnika u oca mojega imaju 
hljeba’i suviše, a ja umirem od gladi 1 Ustat cu 
i idem ocu svojemu, pa ću mu reći : Oče ! sagrijesih 
nebu i tebi, — i već nijesam dostojan nazvati se sin 
tvoj : primi me kao jednoga od svojijeh najamnika. 

__ i ustavši otide ocu svojemu. A kad je još podaleko 

bio, ugleda ga otac njegov i sažali mu se, i potrčavši 
zagrli ga i cjeliva ga . . . 

DEMETRIJE 

Oko 26 godina; lijepog uzrasta, simpatičnog lica, 
no upalog, blijedog, sa bolnim izrazom. Najednoć se na- 
smije, glasno, tvrdo i resko. 

PGLIKARPIJE 

^ Prestane čitati i gleda Demetrija, glupim, zabe¬ 
zeknutim pogledom. 

SVI REDOVNICI 

S raznim izražajem, neugodno dirnuti, uskome¬ 
šaju se. 

makarije 

Ne makne se sa svoje klupe, samo uspravi gornje 
tijelo; strogo; Sto to znači, Demetiije? 

DEMETRIJE 

Kao preko volje. Ništa . . . Sjetio sam se nečega . . . 

MAKARIJE 

Kao gore. Dok se čita evangjelje? 

DEMETRIJE 

Upravo priča o izgubljenom sinu nagnula me na 
smijeh. 

Redovnici se još jače uskomešaju, mrmljaju nego¬ 
dovanjem. 

MAKARIJE 

Ustane; strogo i srdito. Kako to govoriš, De- 
metrije ? ! 

DEMETRIJE 

Jer se lud jak povratio . . . 

MAKARIJE 

Strogim prijekorom. Demetrije ! 

REDOVNICI 

Izmjenice. Aa 1 . ., Strašno ! . . . Kako to go¬ 
vori? . . . 

DEMETRIJE 

Ne da se smesti uzbudjenjem redovnika. Sjećate li 
se moga češljugara ? Moje zlatne, male ptičice ? 
Ulovio sam ga ovdje u vrtu, jedva što mu perje pro¬ 
bilo. Ponio sam ga gore, u moju ćeliju i — živio 
s njime. Da, živio, kao da mi je mladji brat ili 
sestrica. Pazio sam ga kao nešto dragocjeno, hranio 
mrvicama bijela hljeba, što sam ga kradom odnosio 
s vašega stola. I radovao sam se vedrom, nepomu¬ 
ćenom srećom, gledajući kako raste, kako se razvija, 
kako se obavija šarenim perjem. Čitavi dan bila je 
moja ćelija ispunjena njegovim veselim cvrkutom, 
lepršanjem malih krila, vedrinom našeg prijateljstva . . 
Sve dok nije došao čas, kad je spoznao, da moja 
ćelija nije svijet, nego tamnica, da je svijet tamo vani 


u vrtu, u zelenilu, u suncu, kod drugova ... u slo¬ 
bodi ! . . . I umuknuo je, pritajio se, a mala glavica 
klonula mu. Bio je slobodan, dok je prozor bio za¬ 
tvoren, a kad sam otvorio prozor, — koji bi za 
nj bio vrata u slobodu — zarobio sam ga u kr¬ 
letci. Njegova tuga kosnula me. Vi ne možete znati, 
koliko sam ljubavi potrošio na to malo stvorenje 1 . . . 
Jednoga jutra, kad je sav vrt ozvanjao radosnim do¬ 
zivom njegovih drugova, uzeo sam ga u ruke, otvorio 
prozor i bez riječi, bez pozdrava, bez oproštaja — 
samo čudno bolnim srcem — pustio na slobodu. Gledao 
sam za njim, kako najprije nespretno — kao omamljen 
srećom — leprša od grane do grane, kako najednoć 
osjeća, da to nije varka, da je to živa sloboda i kako 
se onda strjelovitom brzinom gubi medju krošnjama 
maslinove šume. Kad mi ga je nestalo ispred očiju, 
uhvatila me takova čežnja za njim, da sam ga glasno 
dozivao, molio, preklinjao da se vrati. . . Mala pauza. 

I od toga dana bilo je pusto u mojoj ćeliji. . . 

MAKARIJE 

Pa što to znači? 

DEMETRIJE 

U po glasa. Izgubljeni sin . . . 

REDOVNICI 

Mrmljaju. 

DEMETRIJE 

Ne shvaćate vi toga, nikad ne ćete razumjeti 
onaj čudni doziv života, koji je moga češljugara 
povukao u slobodu. Jednoga dana došao je opet 
k meni . . . 

NEKOJI REDOVNICI 

Nehotičnim zanimanjem. Aa ? . v - 

DEMETRIJE 

Ali ne kao izgubljeni sin iz evangjeoske priče, 
nego da mi se naruga . . . Sjeo je na granu akacije 
ispod moga prozora, smijao se srebrnim svojim cvr¬ 
kutom i pitao me, smije li ući. Ali ušao nije. Na- 
jednoć se porugljivo nasmijao, i odlepršao u svoje 
zlatne daljine . . . Gnjevno. 0, da je ušao ! . . . 

APOLONIJ 

Vršnjak Demetrijev, ozbiljan, pronicav, simpatičan. 
Sve je vrijeme od početka čina stajao naslonjen o jedan 
stup i samo je izrazom očiju učestvovao u prizoru. Sada 
pristupi lagano Demetriju, položi mu ruku na rame. 
Da je ušao? 

DEMETRIJE 

Smrvio bi ga ovim svojini rukama ! 

APOLONIJ 

Blago. Tvog dragog češljugara? 

DEMETRIJE 

Ludova, koji se vratio u tamnicu života ! 

makarije 

Ne dopuštam ti ovako govoriti ! Počinjaš sa¬ 
blazan. 

KVIRIN 

Osijedio sam kao sluga božji, ali ovakovih riječi 
nisam čuo medju samostanskim zidinama. 

Eusebij 

To su riječi onog svijeta, koji leži tamo, iza onog 
zida,. Pokaže na ogradu vrta. 

DEMETRIJE 

Pristupi mu posve blizu-, licem u lice, prkosno. 
Da, onog ! 



MAKARIJE 

Dosta ! . . . Polikarpije, nastavi. Sjedne na svoje 
mjesto. 

DEMETRIJE 

Odlučno. Ja ću čitati! 

MAKARIJE 

Polikarpije još nije svršio. 

DEMETRIJE 

Moram vas izmiriti, časna braćo. Moram vam 
čitati nešto, što će vas potresti; u čem ćete ne samo 
umom, nego i osjećajem spoznati, kako je velik 
— bog ! Makariju. Dopuštaš li oče ? 

REDOVNICI : 

Mrmljaju. 

APOLONIJ 

Makariju. Dopusti. 

makarije 

Tvrdo Čitaj ! 

DEMETRIJE 

Pristupi stalku, lista i nadje stranicu. Evo ! Za¬ 
nosno, jakim akcentom. Ja sam ruža Saronska, ljiljan 
u dolu. — Što je ljiljan medju trnjem, to je draga 
moja medju djevojkama. Medju redovnicima veliko, 
zapanjeno gibanje. Što je jabuka medju drvetima 
šumskim, to je dragi moj medju momcima; žedjah 
hlada njezina, i sjedoh, i rod je njezin sladak grlu mo¬ 
jemu . . . 

MAKARIJE 

Ustane Šta to znači P Nisam li zabranio čitanje 
Salamuna ? 















DEMETRIJE 

Ne osvrće se, zanosno. Uvede me u kuću gdje 
je gozba a zastava mu je ljubav k meni. — Potkri¬ 
jepite me žbanovima, pridržite me jabukama, jer sam 
bolna od ljubavi . . . 

MAKARIJE 

Dosta ! 

REDOVNICI 

Dosta ! . . . Prestani ! . . . 

DEMETRIJE 

Lijeva je ruka njegova meni pod glavom, a 
desnom me grli . . . Zaklinjem vas, kćeri Jerusalimske — 

MAKARIJE 

Pristupi mu, strogo. Zabranjujem ti dalje ! 

DEMETRIJE 

Porugljivo. Zar te vrijedja ljepota ? ! 

MAKARIJE 

Gnjevno. Drzniče ! 

DEMETRIJE 

Čita dalje, jakim glasom, koji nadvisuje ogorčeno 
negodovanje redovnika, u kojem ne učestvuje jedino 
Apolonij. Zaklinjem vas, kćeri Jerusalimske, srnama 
i košutama poljskim, ne budite ljubavi moje, ne bu¬ 
dite je, dok joj ne bude volja. — Glas dragoga mo¬ 
jega; evo ga, ide skačući preko gora, poskakujući 
preko humova. — Dragi moj je kao srna ili kao je- 
lenče ! evo ga, stoji iza našega zida, gleda kroz prozor, 
viri kroz rešetku ... 

REDOVNICI 

Koji vide nemoć svoga prosvjeda, okupe se oko Ma- 
karija i uzrujano s njim vijećanju. 


DEMETRIJE 

Nastavlja bez prekida. Progovori dragi moj i 
reče mi ; ustani, draga moja, ljepotice moja i hodi. 
Jer gle, zima prodje, minuse daždi, otidoše . . . Cvijeće 
se vidi po zemlji, dodje vrijeme pjevanju, i glas gr- 
ličin čuje se u našoj zemlji. . . 

APOLONIJ 

Zdvojan, pristupi Demetriju, blagim ukorom. De- 
metrije, brate ! 

MAKARIJE 

Redovnicima, jakim glasom. Otidjite, braćo! Pu¬ 
stite me na samu s njime. 

REDOVNICI 

Smjesta poslušaju i odilaze desno, prijekornim 
pogledom na Dometrija. 

DEMETRIJE 

Čita dalje. Smokva je pustila zametke svoje 
i loza vinova ucvala miriše. Ustani, draga moja, go¬ 
lubice moja, i hodi . . . Golubice moja u rasjelinama 
kamenijem, u zaklonu vrletnom ! Daj da vidim lice 
tvoje, daj da čujem glas tvoj, jer je glas tvoj sladak 
i lice tvoje krasno . . . 

MAKARIJE 

Kad su svi redovnici otišli. Čitaš li meni samome ? 

DEMETRIJE : 

Mirno Ako te volja. . . Čita Pohvatajte nam 
lisice, male lisice, što kvare vinograde, jer naši vino¬ 
gradi cvatu .. . 

; ; ■ MAKARIJE 

Drhće od gnjeva, no ipak se svladava. Demetrije 1 

* 

DEMETRIJE 

Ne čita više, nego se okrene Makariju i govori punim 
zanosom na izust. Moj je dragi moj i ja sam njegova, 
on pase medju ljiljanima . . . Dok zahladi dan i sjenke 
otidu, vrati se, budi kao srna, dragi moj, ili kao je- 
lenče po gorama razdijeljenim . . . 

MAKAR I JE 

Gnjevno. Odmetnice ! 

DEMETRIJE 

Mirno. Sad me možeš kazniti, kako i koliko 
te volja. 

MAKAR I JE 

Tvrdo. I hoću ! 

DEMETRIJE 

Kao gore. U tvojoj sam vlasti . . . Gorko: Češ- 
ljugar. 

MAKARIJE. 

Svladava gnjev ; dosta mirno. Sto to znači, Deme- 
trije ? Kud si ti zabludio ? 

DEMETRIJE 

Zar je zabluda, ako se usudjujem jedan ča s 
onako živjeti, kao što mr srce traži ? 

MAKARIJE 

Onda ti je srce zabludilo. 

DEMETRIJE 

Nije. Samo je progledalo ; spoznalo — kao i moj 
češljugar — da je Život vani . . . Pokazuje rukom iza 
zidina: tamo, u suncu i zelenilu. A ovdje je — ta¬ 
mnica ! 

MAKARIJE 

Bijesno. Gjavo te opsjeo ! 

DEMETRIJE 

Za vas je gjavo u svemu što se zove život. 

MAKARIJE 

Tvoj je život — Njegov! 

DEMETRIJE 

Usrdno : Oče Makarije, razumij : moj je život 
moj ! I nitko, pa ni On nema prava da mi ga otme 
protiv moje volje. Dao sam mu koliko sam mogao i 
koliko sam smio. Sve što bi preko toga dao, bila bi 
laž . , . zločin ! 

MAKARIJE 

Za što si onda došao k Njemu ? 

DEMETRIJE 

Sažme ramenima. Što ja znam. Bio sam dijete, 
barem u duši i . . . čekao sam . . . 

MAKARIJE 

Na što ? 

' DEMETRIJE 

Na ono, o čem sam sanjao. Naspoznanje Njegove 
veličine . . . 

MAKARIJE 

Pa ? 

DEMETRIJE 

Uzalud. Sve se srušilo . . . sve ono prijašnje, 
prošlo, a došla je spoznaja laži, ogavni osjećaj lice- 
mjerstva . . . rasap mojih snova i nada . * . 

MAKARIJE 

Jer nisi nikad uzdigao pogled svoj do Njega, 
nikad nisi svoju dušu položio u prah pred Njim, da te 
okrijepi, pomogne, uzdigne i — spase. 

DEMETRIJE 

0, jesam, ne jedamput . . . tisuć puta. Pogled 
moj bio je vedar, duša moja čista kao u djeteta, ali . .. 
On me nije razumio ! 

MAKARIJE 

Preneražen tolikom smjelosti : Demetrije 1 

DEMETRIJE 

Nije znao, ili ako hoćeš : nije htio da izravna 
borbu u mojoj duši, da mi pokaže put — k sebi. A 
ja sam čeznuo za njim, tražio sam ga, upirao se p 
njegovu nauku i htio sam biti Njegov. Ali On 
nije htio biti moj i pustio je, da želja za životom 
prevlada, da mi otme Njega i da me baci u ovu groz¬ 
nicu čežnje, iz koje više nema izlaza i koja je napokon 
pobijedila — Njega ! Danas sam j a njegov — pro¬ 
tivnik ! 

MAKARIJE 

Pokrije rukama lice : Nesretniče ! . . . Užasno ! 
Znaš li, da će te on prokleti ! 

DEMETRIJE 

Tvrdim, prkosnim smijehom : Neka ! Ako smije ! 

MAKARIJE 

Poludio si! 

DEMETRIJE 

Ako je ovo, što u meni gori, ludost, onda blago 
meni. Finom ironijom : Nisi li i ti jednom bio tako lud? 


MAKARIJE 

opet gnjevno : Kako se usudjuješ ? ! 

DEMETRIJE 

Ako si čovjek, onda si jednom i ti osjetio taj 
razorni požar u sebi, taj svemoćni krik za životom, 
koji je mene nagnao, da u jednom času čežnje za¬ 
pjevam pjesmu nad pjesmama, da u plamenu Sala- 
munovih stihova bar za jedan tren izgorim veliki 
vapaj moje duše i moje krvi. I bilo mi je tako, kao 
da sam polio uljem i mirisom narda zvono duše moje . . . 
I mir bi bio u duši mojoj — bar do sutra — da je nije 
uzbunilo licemjerno zgražanje moje braće i gnjev 
usahla čovjeka —• Tvoj gnjev ! Najednom uporito, 
ali usrdno : Reci, oče Makarije, leži li život tvoj na 
dlanu, vječno jednak i vječno — Njegov ? 

MAKARIJE 
Mirno : Možda ne ! 

DEMETRIJE 
Radosno : Aha ! 

. * MAKARIJE 

Tvrdo : Čekaj 1 Zlo me razumiješ. I ono, što 
ću ti reći, možda će biti i za te put k boljemu, sredje- 
nijemu i plemenitijemu životu. Bio sam i ja mlad. I 
mene je kosnula napast mladosti. Zelenilo, sunce, 
cvijeće i mladost, mamili su i mene. Koliko puta je 
duša moja za vedrih, mjesečevih noći čeznula za svim 
tim, što je vani, izvan moje ćelije. I često mi je drh¬ 
tava ruka posegla za zaponom prozora, da ga otvo¬ 
rim, da pustim u svoju ćeliju svu raskoš noći, svu lje¬ 
potu prirode, sav miris proljetnoga života. Ali duša 
moja bila je jača ; ruka se povukla natrag, a koljeno 
klonulo pred Njim. Iskušao me je do dna. Tražio sam 

Njegovu utjehu, ali nisam klonuo, kad mi je prvoga 
dana nije dao. Čekao sam, strpljivo, pokorno . . . 
vjerovao sam ...» , ■ 

DEMETRIJE 

Pa ? 

MAKARIJE 

Došla je, a s njome mir i sreća. 

DEMETRIJE 

Sreća pogaženog života. 

MAKARIJE 

Sreća živog života . . . uskrsnuće ! U času, kad 
je čežnja i požuda tijela bila oborena, uskrsla je duša 
i razasula preda me raskoš utjehe i mira. 

DEMETRIJE 

Nesavladivim rugom. Zavidjam ti ! 

MAKARIJE 

Uhvati ga za ruku, uporito. Demetrije ! Izagnaj 
napast ! Vjeruj u Njegovu ljubav. 

DEMETRIJE 

Njegova je ljubav tvrda kao kamen i sapinje kao 
verige ! 

MAKARIJE 

Užasnut. Demetrije! 

DEMETRIJE 

Tvrdo, prkosno. Svaka je ljubav tvrda, koja 
ubija — slobodu. 

MAKARIJE 

A gdje je sloboda, ako ne u ljubavi za sve i sva¬ 
koga ? 

DEMETRIJE 

0, da, ta grozna ljubav za svakoga ! U njoj se 
gušimo već dvije tisuće godina, a osjetili je nismo ni 
dva časa. Propovjednici smo nauke, koju ne pro¬ 
življavamo, ljubavi, koju ne osjećamo. Hoćemo da 
pokorimo vas svijet Njegovom osjećanju, kao da svi 
mogu osjećati isto, što je osjećao — jedan ! 

MAKARIJE 

Ali taj jedan bio je — bog! 

DEMETRIJE 

Gleda Makariju ravno u oči. Da, bog ... a ja 
sam — čovjek! 

MAKARIJE 

Moraš dakle živjeti kako je on odredio. 

DEMETRIJE 

Tvrdo Ne moram, jer — ne mogu ! Jer to nije 
život! A ja hoću živjeti, živjeti i samo živjeti! Svaki dah 
moje mladosti zapovijeda mi, da živim. 

MAKARIJE 

U grijehu. 

DEMETRIJE 

Strastveno. Makar ! Predje rukom preko čela. 
Što god ! Zar je grijeh udisati vazduh ? Napiti se 
vode, kad si žedan ? Raskriliti ruke spram sunca ? 
Zar je grijeh čeznuti za mekom, toplom rukom, 
koja će ti izbrisati muku s izmorenog čela, čeznuti 
za svijetlom, koje će ti razvedriti dušu ? 

MAKARIJE 

Inkvizitorski: Da, sve je to grijeh, jer mu je iskon 
požuda. I jao si ga onome, koji i u samoj misli tako 

griješi. Ruka Gospodinova postat će teška kao kamen 
i pasti će mu na glavu, da je smrska i uništi kao glavu 
otrovne zmije ! 

DEMETRIJE 

Iz tebe govori tvojih sedamdeset godina ! 

MAKARIJE 

Bijesno. On govori iz mene ! 

DEMETRIJE 

Mirno. Ako je Njegova lozinka ljubav, čemu za¬ 
padaš u bjesnilo ? 

MAKARIJE 

podigne obe ruke kao da će navaliti na Demetriia. 

O, ti ! 

DEMETRIJE 

Kao gore. Znam . . . proklet sam. 

MAKARIJE 
Odlučno. Jesi I' 

DEMETRIJE 

I sad ? 

MAKARIJE 

Okaj i nastoj, da nadješ pravu vrijednost života. 
DEMETRIJE 

Već sam je našao. Osjećajem ovdje na dnu srca 
i pogledom tamo , . . pokazuje iza zidina u slobodi ! 

MAKARIJE 

Strogo. Ne ćeš se maknuti iz samostana ! 

DEMETRIJE 

Možda i ne ću ! Prkosno. Kakovu mi kaznu 
odredjuješ ? 

MAKARIJE 

Poslovno Tri ćeš sedmice ostati u svojoj ćeliji, 
ni s kim progovoriti riječi, dobivat ćeš samo kruh 
i vodu, svakog ćeš se dana ispovjediti . . . 

DEMETRIJE 

Drsko. I ? 

MAKARIJE 

I dotle će doći tvoje premještenje u stroži sa¬ 
mostan. 

DEMETRIJE 

Dakle : u ime Njegove ljubavi iz jedne tamnice 
u drugu ? A ako me tamnovanje ne slomi ? 

MAKARIJE 

Drzniče ! 

DEMETRIJE 

Ako iz te kušnje izadjem jednako vedar, ili, 
ako hoćeš, jednako griješan kao što sam sad ? Sasvim 
blizu Makariji, govori mu dahom u lice. Što Će biti onda? 

MAKARIJE 

Onda si zrio za pakao! 

DEMETRIJE 

Za što ne za život ? Ne znaš li da je najveći 
zločin prevariti ljudsko srce ? A ti se spremaš, da to 
učiniš u Njegovo ime. 

MAKARIJE 

Spremam se samo, da pročistim tvoju dušu. 

DEMETRIJE 

Mahne rukom : Oče Makarije, duša je samo 
poslovodja života, koji slaže obračun. Vlasnik je 
— srce ! 

MAKARIJE 

Kad surovost opravdava slabost značaja, onda 
je nestalo čovjeka, a na njegovo mjesto došla je 
neman ! 

DEMETRIJE 

Dixi ! Jao si ga onome, koji protiv svoga uvjerenja 
prestaje biti čovjek, jer on doista postaje neman. 

MAKARIJE 

Snebiva se. Za ime boga, zar si dotle došao ? 

DEMETRIJE 

Samo do granice, iza koje čovjek postaje čovjekom. 

MAKARIJE 

Čovjek je slika i prilika božja, a ti si slika i pri¬ 
lika gjavla ! 

DEMETRIJE 

Ne zaboravite, oče Makarije, da je gjavo bio 
pošten protivnik ! 

MAKARIJE 

Izvan sebe od gnjeva.: 0 ti, pakosni, drski kle- 
vetniče ! Pojuri lijevo, viče : Pater Peregrin ! Pater 
Peregrin! 

V 

PEREGRIN 

Slabunjav slarčić, vratar samostana, dotrči sav 
prestrašen. Časni oče ! 

MAKARIJE 

Sazovi braću ! Brzo ! 


PEREGRIN 

Pojuri kroz vrata desno. Odmah zatim čuje se samo- 
tansko zvono. 

DEMETRIJE 

Podje do klupe, na kojoj je prije sjedio Makarije 
sjedne, ruke raskrili na naslon i čeka. 

MAKARIJE 

Hoda uzrujano gore dole. Medjutim je izašla mje¬ 
sečina, koja sada čitavi vrt obasjava svojim jakim svije¬ 
tlom, rasvjetljuje i pridvorje u kom stupovi bacaju sa¬ 
blasne sjene. Desno u samostanu čuju se uzrujani gla¬ 
sovi, koraci i neobična žurba. Malo zatim izlaze u pre¬ 
dvorje redovnici i to postepeno, ne svi najednom. Lica su 
im zabrinuta, pogledi upitom upravljeni Makariju. Kad 
su svi na okupu u skrušenom očekivanju, zaustavi se 
Makarije u svem hodanju. 

Braćo! U naše stado uvukla se šugava ovca. 
Demetrije, kojega smo dosad nazivali bratom, 
odmetnuo se od Gospoda i drznuo se, da zlobnom ri¬ 
ječi okalja, što nam je svima sveto . . . 

REDOVNICI 

S užasom. Aaa ! 

MAKARIJE 

Uvrijedio je našeg Spasitelja ! 

REDOVNICI 

Izmjenice ali u isti čas. Grozno ! . . . Strašno ! . . . 
Odmetnik ! . . . . Lupež ! . . . Juda ! 

DEMETRIJE 

Skoči, prvi put bijesno. Čovjek ! ! 

MAKARIJE 

U svojoj zaslijepljenosti, u svojoj pakosti, glori¬ 
ficirao je — nečastivoga ! 

REDOVNICI 

Izvan sebe. Aaa ! Hoće da navale na Demetrija. 

DEMETRIJE 

Prekrstio ruke na prsima, stoji ukočen, izazovno. 

MAKARIJE 

Digne ruku. Ne sudite mu vi ! . . . On će mu 
suditi! Ali od danas pa do časa, gdje mu duša ne padne 
u prah pred Gospodinom našim, on je proklet medju 
nama, i nitko — čujte me — nitko od nas ne smije 
mu dati riječ utjehe. Za nas on je mrtav ! 

DEMETRIJE 

0, da znate, kako me ta smrt čini — živim ! 

REDOVNICI 

Gotovo u jedan glas. Antikrist ! 

U isti čas čuje se iz maslinove šume ponovno onaj 
ženski krik, no sada još jači, intenzivniji i zamamljiviji. 
Časak grobna tišina. 

MAKARIJE 

U po glasa. Sto je to ? 

DEMETRIJE 

Isto tako. Udes .... 

MAKARIJE 

Redovnicima. Rekao sam, a sad ajdemo. 

REDOVNICI 

Odilaze polagano, pognutih glava. S njima Ma- 
karije. 


PEREGRIN 

Na polasku u svoju vratarnicu, kad su svi redov- 
nisi otišli, zaustavi se pred Demetrijem. Jesi li Žedan ? 

DEMETRIJE 

Kratko, osorno. Nisam. Pogleda Peregrina, nas¬ 
mije se. Proklet sam ! 

PEREGRIN 

Dobrodušno. Ako si žedan, imam tamo sakri¬ 
venu bukliju . . . Izvrsno vino . . . Pater pivničar 
prokriomčari mi kadkad ... od onoga, što ga samo 
hrt prior pije . . . kadjesam u svojoj ćeliji . . Smije se. 

Gospodin je. rekao : napojite, koji su žedni . . . utje¬ 
šite, koji su utjehe potrebni . . . 

DEMETRIJE 

Preko volje. Hvala, ne ću. 

PEREGRIN 

jr Kao da se opravdava. Ja te nisam prokleo . . . 

Pa onda, ja nisam zaredjen i ue moram se držati 
onoga, što oni odrede . . Tiho. Rekao si, da si čovjek . .. 
j. Da, brate, vidiš ... i ja sam čovjek . . . 

DEMETRIJE 

Gleda ga. A ovdje si uginuo ? 

PEREGRIN 

Mahne rukom. Odkud ? Nisam ! . . . Znaš . . . 
pater pivničar . . . E, tako ti je to . . . Duša je vedra, 
ako tijelo ima ono što traži... A život, bratko, taj 
ti je kao rijeka . . . Teče, teče i mirna je, dok ne okopni 
snijeg ili dok se na nju ne surva oluja . . . Onda se 
uzbuni, zamuti, viče i bijesni i sva zapjenjena traži 
nove pute, kao da nije ljepše u mirnom i običajnom 
koritu . . . Sve povlači za sobom, ruši i uništava, 
ako sretne kamen ili klisuru, koje ne može oboriti 

ili sa sobom povući, onda se o njima sama razbije . . . 
Dobroćudnim smijehom. Moja rijeka, bratko, od izvora 
je do sad mirna i ako tako ostane do usca, gdje ulazi 
u more, koje se zove smrt, onda ce njezin najveći 
doživljaj biti u onom času, kad ugleda more . . . 

DEMETRIJE 

Uhvati se najednom za glavu. Čuješ li • 

PEREGRIN 

Što ? 

DEMETRIJE 
Moj češljugar pjeva ! 

PEREGRIN 

Nije ti to brate, češljugar, to je cvrčak, 

DEMETRIJE 

Ipak . . . Tiho Život zove ! 

PEREGRIN 

Malo si čudan ... Ali ako hoćeš piti, samo po- 
kucaj na moja vrata . . . 

DEMETRIJE 

Hvala, ne ću . . . Nervozno Pusti me sad na samu. 
PEREGRIN 

Dobroćudno Ma, hoću, brate, hoću ... A ono, 
sa prokletstvom ... ne uzmi previše srcu . . . Uno, 
idi tamo k Njemu i pomoli se ... On je bolji od na 
sviju . . • Laku noc, brate ! . . . 

DEMETRIJE 

Laku noć. 

PEREGRIN 

Odilazi, još se jednom okrene. A, ako si Žedan . . . • 

Ode. 

DEMETRIJE 

Ostao je sam u sablasnom pridvorju. Časak stoji na 
mjestu, na kojem ga ostavio Peregrin, podigao ruke i 
uhvatio njima glavu, čvrsto, snažno, kao da je želi zdro¬ 
biti, onda spušta ruke, ali polagano, preko lica, dok mu 
gotovo mrtvo ne klonu nih tijelo. Ogledava se po pridvorju, 
a kad mu pogled pane na stalak sa evangjeljem, maknu 
mu se usne na gorak osmijeh. Onda trgne naglo 
glavom i okrene se prema vrtu. Isti čas kao da se odlučio, 
pojuri u vrt, prema ogradi. Kad prolazi mimo raspela, 
mekanično pridigne rukav svoje halje i pokrije njime oči. 
Došavši do ograde, uspne se malko na jedan uzvišeni 
kamen i neko vrijeme pronicavo zuri u maslinovu šumu. 
Sve je tiho i gluho u bijeloj mjesečini, samo iz šume čuje 
se glas slavulja, ali tiho i isprekidano. Demetrije sadje 
s kamena i polako se, pognutom glavom, vraća u pridvorje. 
Kraj raspela opet pokrije oči. Došavši na ulaz pridvorja, 
obuhvati rukom stup, nasloni se o njega i pritisne čelo na 
hladni kamen. Tiho, patnički, velikom čežnjom : Gdje 
si ? Gdj'e si ? ! 

ŽENA 

Zaogrnuta dugim crnim plaštem, raspuštenim pramo- 
vima, pojavila se već prije, dok je Demetrije bio kraj ograde, 
sablasno, ni od kuda, i skučila se na klupi, na kojoj je 
prije sjedio Makarije. Lice joj je blijedo, ali puno veličajne 
ljepote ; oči velike i sjajne sa pronicavim, zamamnim 
pogledom. Evo me ! 

DEMETRIJE 

Sav se strese od groze, pridigne glavu i gleda široko 
rastvorenim očima preda se, a da još ne opazi Ženu. Mrtvim 
glasom. Što ie to ? 

ŽENA 

Evo rne ! 

DEMETRIJE 

Spazi ženu, odskoči korak i gleda je preneražen, 
zadivljen i kao sulud. Ti . . . sto ces . . . ? 

ŽENA 

Zamamnim glasom. Dodji bliže I 
DEMETRIJE 

Još se uvijek snebiva. Tko SI ti ? 

ŽENA 

Žena. Nasmije se. Zar nisi’ nikada vidio žene ? . . . 
Pridigne se malko i pokaže mu lice. Lijepe Žene ? . . . 

DEMETRIJE 
A tko te je doveo ovamo ? 

ŽENA 

Finim osmjehom. Udes. 

DEMETRIJE 

Predje rukom preko čela. Hm . . . sanjam . . . 
ŽENA 

Dodji bliže i uvjerit ćeš se, da ne sanjaš. 

DEMETRIJE 

Tražiš li koga ? 

ŽENA 

Tebe ! 

DEMETRIJE 

U čudu. Mene ? . . . Čemu ? 

ŽENA 

Zvao si me. 


DEMETRIJE 

Tebe ? . . . Zar si luda ? 

ŽENA 

I sad me zoveš. 

DEMETRIJE 

U dvoumnici. Zašto . . , zašto da te zovem ? 

ŽENA 

Polagano, svaku riječ osobitim naglaskom. Jer sam 
ja život ! 

DEMETRIJE 

Nasmije se histerično. 

ŽENA 

Ustane, ispravi se pred njim, glavu pridigne po¬ 
nosno, rukama drži ogrtač sakupljen na grudima. Glasom 
jakim, zvonkim i sigurnim. Jesam ! 

DEMETRIJE 

Malko prestrašen. Kad bi život bio tako crn . . . 

ŽENA 

Samo je izvana crn, jer ga ljudi pokrivaju cr¬ 
nim plaštem svojih tajna . . . Ali njegova je nagost 
bijela, svjetla i sjajna ... Rastvori polagano ogrtač i 
stoji pred njim bijela i naga kao veličajni kip od mramora. 
Na usnama joj igra pobjedonosan osmijeh, a oči joj sjaju 
poput dviju ogromnih luči. 

DEMETRIJE 

Odstupi korak u preneraženom udivljenju ; ruke 
mu se podignu u vis, a usne mu kao u snu prošapću : 
Sunce ! 

ŽENA 

Da, život je sunce . . . život je sve ! Pridigne 
opet ogrtač i zaogrće se njime. 

DEMETRIJE 

Gotovo nehotice. Čekaj . . . Nemoj još . . . 

ŽENA 

Ovdje, u ovim tamnim dvorovima, život se pri¬ 
kazuje samo kao sablast. . . Dahne i gine ! Zanosno 
Ali tamo . . . tamo vani, ... o, da znaš kako ključa, 
kako vrije, kako pali, izgara, opaja . . . kako trium- 
fira ! Ovdje je životu hladno, jer je ovdje njegova 
tamnica. 

DEMETRIJE 

Zašto si onda došla ovamo ? 

ŽENA 

Jer si me ti zvao, jer me trebaš, jer ne možeš 
više živjeti bez mene. 

DEMETRIJE 

U po glasa. Kako znaš ? 

ŽENA 

Jer i ja ne mogu živjeti bez tebe. 

DEMETRIJE 

Bulazniš ! 

ŽENA 

Često sam razmišljala o tebi, često sam te gle¬ 
dala, kako se kroz duge, teške noći valjaš po tvrdoj 
postelji bez utjehe, bez mira, bez sna. I kako uzdišeš, 
plačeš, kako čezneš i dozivlješ i kako nikoga nema, 
koji bi te razumio. 


DEMETRIJE 

Više za se. 0, da, da . . . 

ŽENA 

Nikoga, koji bi razumio tvoju čežnju za — slo¬ 
bodom. Pa ni On ! 

DEMETRIJE 

Gotovo prestrašeno. On ? 

ŽENA 

Tvrdo Ni On ! 

DEMETRIJE 

Najednom odvažno, prkosno, gnjevno. Da, ni On ! 

ŽENA 

Potezao si se u obmami i laži, dok ti se u duši 
budila spoznaja istine. Vjerom su te htjeli obmanuti, 
tom savršenom uspavankom sviju, koji su lijeni mi¬ 
sliti, a isti čas odbijao ti se iz duše očajni krik za ča¬ 
som, u kojemu ćeš biti posvema budan. Tjerali su 
te od mene, a dotjerali — meni ! Sad si moj, i da te 
šapnu gvozdenim verigama, ti ćeš ih raskinuti i doći 
k meni. Već te dugo čeka moj zagrljaj, vino moje 
radosti! 

DEMETRIJE 

Gledao ju ukočenim, požudnim pogledom ; lice mu 
poprimilo ekstatični izražaj, ruke mu dršću. Tiho, ne- 
iskazanom molitvom u glasu. Skini ogrtač ! 

ŽENA 

Pokaže rukom iza zidina. Tamo . . . vani ! 

DEMETRIJE 

Jače. Molim . . . skini ogrtač . . . ! 

ŽENA 

Sasvim tiho. Tamo . . . vani . . . ! 

DEMETRIJE 

Bijesnom požudom, viče. Skini ogrtač ! 

ŽENA 

Nasmije se tihim, grličinim smijehom, rastvori ruke 
a s njima i ogrtač. Časak se opet ukaže ujezino bijelo ti¬ 
jelo. 

DEMETRIJE 

Poleti k njoj, obujmi ju i privine sebi. 

ŽENA 

Zaogrne i njega ogrtačem, a glava joj klone na nje¬ 
govo rame. Pij ! 

DEMETRIJE 

U paroksizmu sreće privukao ju do klupe, sjeo i 
utisnuo svoje usne na njezine. Dugi, nečujni, ali živi cjc- 
lov, koji napokon prekida tiho ridanje Demetrijevo. 

ŽENA 

Pridigla se, izvukla iz njegova zagrljaja, da on toga 
ni osjetio nije i za čas nestala kao sablast. 

DEMETRIJE 

Iza pauze osvijestio se, predje rukom preko čela ; 
najednom skoči u groznom strahu, dohvaća rukama kao 
da je žena uza nj, onda opazi da je nestala, krikne, pojuri 
napred, sav drhće od uzbudjenja. Gdje si ? . . . Gdje 
si ? . . . O, reci . . . gdje si ? Nema odgovora. On se 
opet uhvati za čelo, onda obim rukama za srce. Jao 
meni ! Još se uvijek ogledava, kao da će je ugledati. 
Najednom se iz maslinove šume javi isti onaj ženski krik, 
kao već dva puta, no sada još zamamniji i žalosniji. De- 
metrije se trgne, zadršće, ruke mu se zgrče i u isti čas 


kao sulud poleti u vrt. Pred raspelom hoće opet da me- 
kanično pokrije rukavom oči, ali onda mu se ruka sama 
zgrči u prijeteću gestu i on dovikne gnjevno, prkosno 
razapetom Kristu : 

Što ?! Što ? ! 

ON 

U dugoj bijeloj halji, sa blijedim, bolnim, ali blagim 
licem, pojavi se iza krsta, lagano pristupi preneraženom 
Demetriju i blago ga uhvati za lijevu ruku. Mekim, do¬ 
brim glasom: Dodji ! 

DEMETRIJE 

Kao gromom ošinut, jedva govori. Kuda ? 

ON 

Osmijehom fine ironije. U Život ! Povuče blago 
Demetrija za sobom i vodi ga izlazu. 

ZAVJESA. 

ČIN DRUGI 


Otmjeni Gentleman-room. Tamno-zelene kožnate ta¬ 
pete, uokvirene brončanim prutićima. Bijeli strop. Po 
stijenama tmurni bakrorezi. Pod je gotovo posvema po¬ 
kriven perzijskim i smiranskim sagovima. U pozadini lijevo 
alkoven, zastrt teškom, starinskom zavjesom tamne boje, 
izvezenom zlatom. Desno u pozadini veliki prozor (en¬ 
gleski stil, pačetvorina, sa kockastim oknima). Lijevo 
postrance, u blizini alkovena glavni ulaz, desno napred 
ulaz u sobu djeteta. Izmedju alkovena i prozora elegantan 
ormar za knjige iz mahagonija. Ispred prozora, ali više 
prema sredini pozornice i koso postavljen, veliki pisaći 
stol, starinski, izrezbareni stolac, japanska košara za 
papir itd. Kraj pisaćeg stola, uz desnu stijenu engleski 
divan iz crvenog safiana, njemu sa strane, gotovo u kutu 
izmedju prozora i divana postament iz mahagonija, na 
njemu brončana bista Pana sa odsječenim rukama. Ispred 
pisaćeg stola, lijevo, veliki klubski fotelj iz crvenog sa¬ 
fiana. Na pisaćem stolu elegantan pisaći namještaj, male 
bronce, jedna fotografija u glatkom laštenom okviru iz 
srebra, stolna svjetiljka sa zaslonom od tamno-zelenog 
porculana, knjige, spisi itd. Lijevo napred, licem prema 
stijeni, garnitura od triju klubskih fotelja brončane kože, 
niski okrugli stol od mjedi sa mramornom pločom ; na 
stolu srebrne kutije za cigarete i cigare, pepeonici i svijeća u 
starinskom svijećnjaku. Uza stijenu, izmedju stražnjih 
dvaju fotelja, električna svjetiljka na stalku sa širokim 
zaslonom iz svjetlo-žute svile. Iza garniture mali kamin 
za centralno loženje. Sa stropa električni luster, starinske 

forme, iz kovane mjedi ili željeza. Na donjem plateau-u 
ormara, na pisaćem stolu i na malom stolu, niske vaze 
sa tamno-crvenim ružama, no svagdje samo jedna vaza. 
— Večer je. U sobi polutama. Samo svjetiljka na pisaćem 
stolu osvjetljuje prostor. Kad se zavjesa digne sve je tiho, 
onda kroz glavni ulaz, bolagano i oprezno ulazi. Sluga. 

SLUGA 

Nosi na malom srebrnom pladnju bočicu sa ljeka¬ 
rijom i malu žličicu, prelazi preko pozornice i zaustavi 
se pred vratima desno. Tiho zakuca, onda prisloni uho 
na vrata. Odmah zatim otvori vrata i udje u sobu djeteta. 
Mala pauza. Sluga opet izlazi i vraća se istim putem 
kroz glavni ulaz. Nekoliko trenutaka ostaje pozornica 
prazna, onda se vani čuje električno zvonce. Malo zatim 
ulazi opet sluga, ostavlja za sobom otvorena vrata, pri¬ 
stupi zavoru električnog svijetla, otvori ga. Veliki luster i 
svjetiljka na stalku sve osvjetljuje. Kroz otvorena vrata 
udje Demetrije. 

DEMETRIJE 

U licu gotovo nimalo promijenjen, samo što nosi 
kratke engleske brkove i modernu frizuru. Odjeven je 
vanrednom elegancijom : prugaste hlače, crni prsluk i 
crni jaquett, tamna kravata. Slugi, koji čeka : Dobro, 
možete ići. 


SLUGA 

Poslovno : Milostive gospodje nema kod kuće. 
DEMETRIJE 

Naglo se trgne i okrene slugi : Kako ? 

SLUGA 

Poslovno, bez ikakove nijanse : Milostiva otišla 
je oko pet sati i dosad se nije vratila. 



DEMETRIJE 

Mekanično izvadi uru i pogleda, koliko je sati : U 
pet sati, velite ? A nije li rekla kuda ide i kad će se 
vratiti ? 

SLUGA 

Kratko : Ne. 


DEMETRIJE 

Vanredno nervozan, no nastoji, da sakrije : Čudno¬ 
vato . . . 


SLUGA 

Milostiva je otišla zajedno — 

DEMETRIJE 

Naglo, nervozno : S kim ? 

SLUGA 

S onim gospodinom, koji je u posljednje vrijeme 
često bio u posjetima kod gospodina. 

DEMETRIJE 

Ne može sakriti ljubomor : Tako je ! . . . Hoda 
nervozno, onda se malko svlada : A dijete ? 

SLUGA 

Ne znam, kako je. Liječnik je unutri. 


DEMETRIJE : 
Prestrašen : Sam ? 


SLUGA 

Već dvije ure. 


DEMETRIJE 

■* 

Preneražen : A ? 1 . . . Dobro, idite ! 

SLUGA 

Izadje, zatvori za sobom vrata. 

DEMETRIJE 

Uhvati se obim rukama za glavu, istom gestom 
kao u samostanu, onda spusti ruke niz lice i pojuri prema 
vratima desno. U isti čas otvore se vrata, a na pragu po¬ 
javi se: 

ON 

Isto plemenito, mirno i ozbiljno lice kao u prvom 
činu. Odjeven je u elegantno Redingote-odijelo sa crnom 
kravatom. Kad spazi Demetrija lagano se nakloni. 

DEMETRIJE 

Odvrati pozdrav, ali zbunjeno, nesigurno : Vi ste . . . ? 

ON 

Liječnik. Moj kolega zaposlen je jednom opera¬ 
cijom, pa me zamolio, da ga zamijenim. 

DEMETRIJE 

Opet se pokloni. Hvala vam od srca. . . Sluga 
mi je rekao, da ste već dvije ure kod djeteta ... Ja 
sam . . . otac. 

ON 

Znam. Vidjevao sam vas češće . . . Ako se ne 
varam, jednoć smo se i upoznali . . . 

DEMETRIJE 

Gleda ga. Može biti. . . doista može biti. . . 
Vaša fizionomija tako mi je poznata . . . 

ON 

Lakim osmijehom. Fizionomija svakidašnjeg čo¬ 
vjeka. 


DEMETRIJE 
A, malome, kako je ? 

ON 

Ozbiljno. Dosta težak slučaj ... no . . . 

DEMETRIJE 
Mogu li k njemu ? 

/ ON 

Podigne malko ruku. Ne . . . sad . . . Spava . . . 
DEMETRIJE 

Veoma zabrinuto. A mislite, da će preboljeti ? 
ON 

Gleda pronicavo. Demetrija. Sto ? 

DEMETRIJE 
Zbunjen. Pa . . . bolest . . . 

ON 

Značajno, ali nipošto suviše podcrtano. Možda Će 
preboljeti — život . . . 

DEMETRIJE 

Kako ? . . . ne razumijem Vas . . . 

ON 

Ne odgovara, dolazi lagano napred. Vi Ste bili 
na putu ? 

DEMETRIJE 

Samo do susjednog grada . . . Tamo mi je na¬ 
kladnik. 

ON 

Jutros ste otputovali ? 

DEMETRIJE 

Malko nevoljko. Zašto vas to zanima?; 

ON 

Odvraća pitanjem. A vaša žena ? 

DEMETRIJE 

Kod kojega oj)et provali ljubomor. Što znate o 
mojoj ženi ? 

ON 

Veoma učtivo. Ništa, gospodine, zaista ništa . . . 

DEMETRIJE 
Čemu me onda ispitujete. 

ON 

Oprostite . . . samo tako . . . 

DEMETRIJE 

Neoprezno. Vi znate, da je moja žena otišla u 
pet sati od kuće . . . Sad je devet, a nje još nema . . . 

ON 

Mimo, prijazno. Imat će za cijelo razlog, da se 
još nije povratila . . . 

DEMETRIJE 

Žestoko. Kakav ? ! 

ON * 

S osmijehom, ali mirno. Odkud ja da to znam ? 

DEMETRIJE 

Žestoko Ali slutite . . . nagadjate, je li ? 

ON 

Ne, gospodine . . . slutnja je vazda pakosna i ja 
joj se uklanjam . . . Fino Smiljem li sjesti ? 

DEMETRIJE 

Pokaže rukom na crveni naslonjač kraj pisaćeg 
stola ; prijazno. Izvolite . . . Dohvati kutiju sa cigare¬ 
tama. Smijem li vam ponuditi ? 

ON 

Hvala, ne pušim. 

DEMETRIJE 

Zapali cigaretu, nervozno puši. Sve je to tako 
čudnovato ! 

ON 

Finim osmijehom. Prije niste pušili ? 

DEMETRIJE 

Kao zatečen, stane, gleda ga časak. Ne . . . prije 
nisam pušio . . . No, vi, kako znate ? 

ON 

Bilo je samo pitanje, nipošto tvrdnja. 

DEMETRIJE 

Najednoć iskreno. Morate znati . . . prije sam bio 
redovnik . . . monah . . . 

ON 

Kao u velikom čudu. Vi ? ! 

DEMETRIJE : 


A sad pišete protuvjerska djela ? 

DEMETRIJE 
Uskočio sam iz samostana. 


ON 

Kao gore. Uskočio ? ! 

demetrije 

To jest . . • veoma zbunjen . . . izašao . . . najednoć 
žestoko : uskočio . . . izašao, to je svejedno. 

ON 

Čvrsto. Nije ! 

demetrije 

Nisam izdržao . . . život me odvukao ! 

ON 

I što vam je dao ? 

DEMETRIJE 

Zanosno. Sve ! . . . Radosti . . . slavu . . . dijete 
ljubav . . . ženu ! Najednoć kao da je klonuo, u po glasa 

ženu ... 

ON 

Bez nijanse. I mir. 

DEMETRIJE : 

Hoda nervozno i najednoć gotovo bijesno. Ma gdje 

je samo ? ! 

ON 

Mirno. Mir ? 

demetrije 

srdito. Ah, što mir 1 ... Ona !... Otići ostaviti 

bolesno dijete! Najednoć njemu gotovo plačno. 

recite, je li to pravo, je li to u redu ? 

ON 

Ne mogu joj suditi, jer bi joj morao oprostiti. 

DEMETRIJE : 

Ne razumije. Kako ? 

ON 

Jasno, nedvoumno. J a svakomu praštam. 

DEMETRIJE : 

Nehotice. To je glupost ! 

ON 

Mirno. U očima onih, koji još ne trebaju opro- 
štenja . . . Ljubite li svoju ženu ? 

DEMETRIJE 

Grozničavo se nasmije. Da li je ljubim ? , , Lud 
sam za njom. 

ON 

Bolje bi bilo, da je samo ljubite, onda biste joj 
oprostili. 

DEMETRIJE 

O, da vi znate, da možete razumjeti, što ona 
meni znači! 

ON 

Mirno. Život ! 

DEMETRIJE 

Da, život ! Jedan, veliki, silni život, koji u sebi 
sadržaje i izgara tisuću života . . Sve . . . razumijete 
li, gospodine, sve!! Nije to samo ljubav... ne ! 
U sebi, u svojoj bitnosti ljubav je tupi osjećaj uobra- 
žavanja i egoizma. Ali ono jače, dublje i gordije što 
obavija ljubav zagrljajem vječnoga sunca i što je 
istom čini ljubavlju . . . vidite, to . . . to . . . i samo 
to je — život! Čežnja iz one mrtve dobe moga života 
pretvorila se u tako veliku bajoslovnu istinu, da sam 
dugo stajao omamljen pred tom zagonetkom... I 
onda sam spoznao, da je u njoj sav svijet ... I kao 
slomljena brodica, koja tone u beskrajne dubine 

mora, utonuo sam i ja sa svim svojim prijašnjim 
bićem i životom u još beskrajnije dubine njezina 
božanstva. Sva prošlost izgorjela je u živoj žeravici 
tog novog osjećaja, a ljubav postala je slikom sa 
stostrukim odrazom boja i tisućstrukim odrazom 
svijetla. Kao vrhunaravni svetački kip pala je u moju 
dušu i zapovjedila : „Ja sam tvoj bog ! Nemaj drugih 
bogova do mene" ! 

ON 

Trgne se malko, onda gotovo nježno. I sad biste se 
azočarali, kad biste spoznali, da je i ona samo — 
žena ? 

DEMETRIJE 

Posumnja opet čitavim svojim ljubomorom. Što 
vi znate ? 

ON 

Ništa. . . osim, da život ima bezbroj žarišta, 
koje odražavaju njegovo unutarnje svijetlo. Ima i 
patvorenih i nepatvorenih života. Pravi život sja i 
u tami, a patvoreni namiče svoj sjaj samo u svijetlu. 
Ustane, stavi mu ruku na rame; toplo. Želio bih, da 
je vaš ... i njezin život nepatvoren. 

DEMETRIJE 

Čudno govorite. Čas ste inkvizitor, čas pri¬ 
jatelj. 

ON 

Ne, ja sam samo — liječnik. 

DEMETRIJE : 

Gotovo veselim smijehom. Nisam bolestan. 

ON 

Bolesni smo svi, samo što našu bolest spozna¬ 
jemo istom onda, kad nas baci o tle. 

DEMETRIJE : 

Opet nervozan; izvadi uru, čita sat. To je zaista 
čudnovato ! 


Je li znala da ćete se vratiti ? 

DEMETRIJE ; 

Silno uzrujan. Što s tim mislite ? 


Ako vas je kasnije očekivala, možda joj nije 
bilo voljko samoj, bez vas, u kući vaše ljubavi . . . 

DEMETRIJE : 

Žestoko. Ali dijete.'. . bolesno dijete ! Kako 
je mogla zaboraviti ? . . . 

ON 

I vi ste zaboravili. . . 

DEMETRIJE 


Dijete. Čas prvo govorili ste samo o njoj, kao 
ženi, kao ljubavi i kao životu. Djeteta niste ni spo¬ 
menuli . . . 

DEMETRIJE 
Oprostite, to je paradoks! 


Nipošto; to je samo značajka ljudske ljubavi . . 
ljudske, ne — čovječanske. 

DEMETRIJE 

Ne razumijem vas. 





ON 

Tijelo, gospodine, i egoizam, kojega riječima 
obarate a srcem grlite. Čovječanska ljubav počiva 
u duši, samo ona je svačija. 

DEMETRIJE 

Kao prostitutka . . . Nasmije se. Ovako je govorio 
i moj nekadanji prior. 

ON 

I nije imao krivo. 

DEMETRIJE 

S omalovažavanjem. Ah, moral svete matere — 


ON 

Prekida ga. Ne, gospodine ! Moral čovječjeg 
dostojanstva, moral ljepote, moral istine ! 

DEMETRIJE 

Polemički. Dostojanstvo je sloboda, gospodine 
doktore, a svaka je istina glupa jer je neudobna i 
ako hoćete zločinačka. Ako se čovjek odlučio za laž, 
onda neka u njoj ustraje ! Iz svake se laži dade for¬ 
mulirati svoja istina, koja je jača, krepča i od- 
važnija od one, koja se iskono rodila u mlijeku ne¬ 
vinosti. Nije razočaranje u spoznaji laži, nego u 
spoznaji istine ! 

ON 

Mirno. I sad . . . ? 

DEMETRIJE 

Što, sad ? 


ON 

Što da vam sad odgovorim ? 

DEMETRIJE 


Oborite me ! 

ON 

Mogao bih, ali ne ću . . . Ima netko drugi, koji 
će vas oboriti, a ja ću vas onda — pridignuti. 

DEMETRIJE 

Porugljivo. A tko je taj drugi ? 

ON 

Pristupi mu posvema blizu. Vi Sami ! 

DEMETRIJE 

Nasmije se. Zar ? 1 

ON 

Mirno. Pazite . . . već se rušite . . . 

DEMETRIJE 

Još uvijek u smijehu. Kakav ste čudak, doktore 1 

ON 

Uporito, sugestivnim pogledom na Demetrija. Ru¬ 
šite se ! 

DEMETRIJE 

Postaje pod tim pogledom nervozan, zbunjen i kao 
duhom odsutan. Hm . . . Kako . . . što . . . ? Vani 
zazvoni električno zvonce, oštro, pronicavo. Demetrije 
se sav strese, kao da ga je tko ošinuo i stoji kao ukopan, 
ukočenim pogledom na vrata. On, mirno i polako podje 
do pozadine, zaustavi se kod prozora, gleda napolje. U 
koridoru čuje se vedar, veseo smijeh žene i muškarca, 
obijestan razgovor i pljeskanje rukama. Sve to najednoć, 
kao oštrim nožem presječeno, prestane. Mala pauza, za 
koje je sve mrtvo na pozornici. Onda se ponovno čuje 

smijeh, ali samo ženski, no sada prisiljen, nervozan i 
kratak. Odmah zatim otvore se vrata, a u sobu ulaze Žena 
i Ljubavnik. 

ŽENA 

U elegantnoj sivoj toaleti za ulicu, sa velikim crnim 
šeširom, na kojem nema drugog ukrasa osim crne vrpce 
i guste kite perja. U ruci nosi struk krvavih ruža. 
Već sa ulaza usiljeno veselo. O, ti si se već vratio, Mitja ? 
To je dražesno. 

DEMETRIJE 

Blijed, jedva se suzdržaje. I to je dražesno, da 
si se ti već vratila. 

LJUBAVNIK 

Nametljivom ljubežljivosti. Servus, Mitja ! 

ŽENA 

Pruži Demetriju obraz na cjelov. Je si li sretno 
putovao ? 

DEMETRIJE 

Ne poljubi je. Suho. Hvala, dobro. 

LJUBAVNIK 

Kad će izaći djelo ? 

DEMETRIJE 

Kratko. Ne znam. 

ŽENA 

Vanredno usrdno. Zašto si zlovoljan, zlato ? 
Spazi Njega. O, pardon ! 

ON 

Pristupi. Dopustite, gospodjo, ja sam liječnik. 


ŽENA 

Ne razumije. Kako ? 

ON 

Zamjenjujem . . . 

ŽENA 

Ah, tako . . . Najednoć gotovo zdvojno. A moj 
bubi, kako je ? 

DEMETRIJE 

Silno ujedljivo. Dobro da si se sjetila ! 

ŽENA 

Prijekorno. Ali, Mitja ! . . . Idem k njemu ! 

ON 

Pustite ga sad, gospodjo, sad spava. 

ŽENA 

Otare rupcem suze. Moj bijedni bubi ! 

DEMETRIJE 

Nasmije se kratko ali sasvim prigušeno. 

ŽENA 

Mitja, ti si danas strašan. 

DEMETRIJE 

Tko dugo gleda u ponor, postaje i sam ponorom. 
LJUBAVNIK 

Bučno Bravo ! Nietzsche ! Smije se glasno i afek- 
tirano. 

Neugodna pauza. 

ŽENA 

Prva se snadje. Ali, molim, sjednite gospodo ! 
Ljubavnik odmah sjedne na jedan fotelj lijevo. On, samo 
kimne glavom Gospodine doktore, izvolite. 

ON 


ON 

Jednostavno. Nisam doktor, gospodjo . . . samo 
liječnik. 

ŽENA 

Sjedajući u crveni fotelj. Zar može biti liječnika, 
koji nisu doktori ? Skida rukavice, onda šešir. 

ON 

U staro doba moglo je biti tako. 

ŽENA 

Koketno. Pa vi niste stari ! 

ON 

Ne, nisam . . . Kao nekom rezignacijom: samo SU 
moje teorije ostarile. 

ŽENA 

Kao prestrašeno. I vi liječite bubia po staroj teo¬ 
riji ? 

ON 

Po onoj, koja će ga spasiti. 

ŽENA 

Veselo. Zaista ? 

ON 

Jednostavno. Da. 

LJUBAVNIK 

Ja sam proti svakoj staroj teoriji. 

ON 

Pogleda ljubavnika čudnim pogledom. Znam. 

LJUBAVNIK 

Znanost je oborila — 


Prekida. Sve ! 

LJUBAVNIK 

Sve što je štetno, gnjilo i nesavremeno. 
DEMETRIJE 

Zlobno. A kako to, da tebe još nije oborila ? 

LJUBAVNIK 

Neugodno dirnut. Dopusti, Mitja ! , . . 

ON 

Gospodin se samo našalio. Vi ste zacijelo proto' 
tip novih teorija, savremen . . . Čitav čovjek ? ! 

LJUBAVNIK 

Uhvati pogled Žene, drsko. I jesam ! 

DEMETRIJE 

Nasmije se promuklo, histerički. 

LJUBAVNIK 

Mitja . . . ako sam ti neugodan . . . 
DEMETRIJE 

Pred njim ; jasno, tvrdo. Jesi ! 

LJUBAVNIK 

Ustane, udaren je i ne zna što da odgovori. 

ŽENA 

Takodjer ustala, neugodno dirnuta, oštro Mitja ! 

DEMETRIJE 
Prkosno. Što želiš ? 

ŽENA 

Pogleda ga, pred njegovim pogledom izgubi ravno 
vjesje. Ništa . . . Sažme ramenima. Čudan si . . . Odi- 

laži u alkoven, tamo ostavi šešir i rukavice i odmah se 
vraća. 

LJUBAVNIK 

Demetriju. Nisam znao . . . Mislio sam, da smo 
dobri prijatelji. . . 

DEMETRIJE 

Oporo. Prijatelj mora zaboraviti sam sebe i mora. 
biti uporište tudjeg tereta. , 

LJUBAVNIK 

Pa ? 

DEMETRIJE 

Ti to n i s i ! 

LJUBAVNIK 

Nesigurno. Osudjuješ me bez razloga. 

DEMETRIJE 

Ne zna se svladati. Dovoljan je razlog, da si tu. 

LJUBAVNIK 

Uvrijedjen. Mogu i otići. 

DEMETRIJE 

Kratko. Možeš ! 

ŽENA 

Odlučno. Ne, ne dopuštam! Što to znači ? Ovakov 
način pred stranim čovjekom. 

ON 

Mimo. Stran je, gospodjo, samo onaj, koji nije 
znao naći put ljudskoj duši. 

ŽENA 

S omalovažavanjem. Ah, . . . dopustite . . . filo¬ 
zofija je sad sasvim neumjesna. 


ON 

Nije to filozofija ... to je istina. 

DEMETRIJE : 

Zlorado. Da, istina ! 

ON 

Finim osmijehom. Proti kojoj se i vaš muž od- 
važno bori. Najednoć kao da prisluškuje, onda energično 
Pst ! Svi umuknu, čekaju. Plače ! Polazi naglo vratima 
desno. 

ŽENA 

Afektiranom desperacijom. Moj bubi ! 

DEMETRIJE : 

I ja ĆU S vama ! Naglo vratima desno. 

ŽENA 

I ja ! Polazi desno. ,-r 

ON 

Ušao je u sobu djeteta. 

DEMETRIJE : 

Okrene se na pragu i zapriječi ženi ulaz Sad ne ! 
ŽENA 

Preneražena. Zašto ne ? 

DEMETRIJE 

Energično, gotovo grubo. Sad ne ! Udje u sobu i 
zatvori za sobom vrata. 

ŽENA 

Ostaje pri vratima, okrene se prema pozornici, sr¬ 
dito, gotovo gnjevno. Skandal ! 

LJUBAVNIK 

Zlovoljno. Shvaćaš li napokon ? 

ŽENA 

Podje naprijed, baci se opet u crveni fotelj. Skandal ! 

LJUBAVNIK 

Izvadi iz kutije sa stola cigaretu i zapali je. Da 
mi nije do tebe, stvar bi večeras drugačije svršila ! 

ŽENA 

Mehanično. Skandal ! 

LJUBAVNIK 

Hoda po sobi. Jasno je, da sad ne ću više moći 
dolaziti ovamo . . . 

ŽENA 

Ustane, pristupi mu. Ali . . . 

LJUBAVNIK 

Ustavi se, gleda je sjajnim, požudnim pogledom 

Ali ?.... 

ŽENA 

Strastveno. Sjeti se . . . danas . - . 

LJUBAVNIK 

Sretno. I ti ćeš ... ti . . . ćeš doći . . . opeb . . . ? 
ŽENA 

Stidnom diskrecijom. Tvoji su cielnvi tako meki . . 

LJUBAVNIK 

Pruži ruke spram nje. 0 . . . ti ... ! 

ŽENA 

Odmakne korak. Ne sad . . . sutra . . . ! 
LJUBAVNIK 

Podjaruje. Kako me je vrijedjao ! 

ŽENA 

I uzdigao u mojim očima ! 

LJUBAVNIK 

Srdito. Pop ! 

ŽENA 

Nasmije se malim, čudnim grohotom. A znaš li, 
da sam ja toga popa jedno vrijeme silno, silno lju¬ 
bila ? 

LJUBAVNIK 

Humoristično. To je jedina ljaga u tvom životu. 
ŽENA 

Stavi mu ruku na usta. Ne govori tako ... 0 po¬ 
kojnicima valja govoriti s pietetom. 

LJUBAVNIK 

Nasmije se. Izvrsno ! Prihvati njezinu ruku i 
cjeliva ju. Divna si ! U isto vrijeme grlica i jastreb ! 

ŽENA 

Prpošno mu utisne nokte u obraz. Jastreb za te ! 

LJUBAVNIK! 

Za me si — čudo ! 

ŽENA 

Zarine prste u njegove vlasi. Žena sam ! 

LJUBAVNIK 

Sasvim ozbiljno. Možda! I ako jesi, za me si 
prva žena ! 


Lažeš ! 


ŽENA 


LJUBAVNIK 

,, ? rv . a ’ J oja j* Jača od mene ; za koju ae znam 
tko ju je doveo k meni ... 

ŽENA 

Udes. 

LJUBAVNIK 
Sve mi je kao san ... 

ŽENA 

Zaviri u moje oči i uvjerit ćeš se, da ne sanjaš. 

LJUBAVNIK 

Gleda joj duboko u oči. Prva si, kod koje ne znam 
sto hoće. 

ŽENA 

Tebe ! 

LJUBAVNIK 
Za što upravo mene ? 

ŽENA 

Jer si me zvao ... i jer me i sad zoveš. 
LJUBAVNIK 

u šali. Štogod . . . Zašto da te zovem ? 

ŽENA 

Polagano, svaku riječ osobitim naglaskom. Jer sam 
ja — život! 

LJUBAVNIK 

Nasmije se veselo u šali. 

ŽENA 

Jesam ! 

LJUBAVNIK 

U šali. Kad bi život bio tako obijestan . . . 

ŽENA 

Ozbiljno. Samo je izvana obijestan, jer ljudi 
pod krinkom obijesti sakrivaju tajne strane svoje 
duše ... Ali njegova je nagost crna kao smrt, njegov 
je osmijeh mrtav i ne može dati topline preko časa, 
kojim zapovijeda — krv. Predje rukom preko čela. 
Ipak ! . . . Gnjevnom požudom pruži mu usne. Uzmi ! 

LJUBAVNIK 

Gotovo prestrašen njezin'm riječima, gleda je ši¬ 
rokim pogledom. Ako uzmem, pocrnit će tvoja nagost. 

ŽENA 

Jače. Uzmi ! 

LJUBAVNIK: 

Privine je k sebi, utisne dugi cjelov na njezine usne, 
onda: Sunce ! 

ŽENA 

Da, život je sunce . . . život je sve! 

LJUBAVNIK: 

Sad znam, da si moja ! 

ŽENA 

I što je crno na životu, po tebi postaje bijelo, 
a što je mrtvo, po tebi postaje živo ! 

LJUBAVNIK 

U paroksizmu. 0, ti ! Prva ženo ! Zagrli ju 

ŽENA 

Nasmije se tihim, grličinim smijehom. Pij ! 

LJUBAVNIK 

Utisne svoje usne dugim cjelovom na njezine. 

Pauza. 

DEMETRIJE 

Otvorio je vrata i ušao u sobu. Nije preneražen, kao da 
je sve to očekivao. Samo je strašno blijed, uveo i usne mu 
dršću. Tiho, gotovo pokorno. Ja sam ovdje. Žena i lju¬ 
bavnik trgnu se prestrašeni, užasnuti, iz zagrljaja. 

ŽENA 

Jedva govori. A ... ti ? Najednoć histerično veselo. 
Jesmo li te ulovili, Mitja ? 

DEMETRIJE 
Mrtvo. Jeste . . . jeste . . . 

ŽENA 

Kao gore: Htjela sam se uvjeriti, da li si ljubo¬ 
moran. 

DEMETRIJE 

U po glasa, slomljeno. I uvjerila si se, da nisam . . . 
ŽENA 

Pridje mu. Vidiš, to je lijepo ! Hoće da ga zagrli. 

DEMETRIJE 

Tiho, ali jedva se svladava. Ne diraj me ! 

ŽENA 

Slatko. Mitja ! . . . 

DEMETRIJE 

Bijesnim vapajem. Ne diraj me ! 

ŽENA 

uostupi prestrašeno. Ali . . . Mitja . . . ! 
LJUBAVNIK 

Nervoznom, šaljivom ravnodušnošću: Zar ne vidiš, 
da smo te samo nasamarili ? 

DEMETRIJE 

Predje preko pozornice do glavnog ulaza, otvori vrata. 
Ljubavniku. Idi ! 

LJUBAVNIK 

Uvrijedjen Dopusti . . . 

DEMETRIJE 

Urliče. Idi ! 

LJUBAVNIK 

Natjeran u strah. Dobro . . . dobro . . . idem . . . Ali 
tvoj ton . . . 

DEMETRIJE 

Sav dršće. Idi ... ili . . . Podigne prijetnjom ruku. 

LJUBAVNIK 

Polazi. Milostiva ... vi vidite . . . 

DEMETRIJE 

Skrajnjim suzdržanjem. Molim te . . idi ! 

LJUBAVNIK 

Oprezno izadje kroz vrata. 

DEMETRIJE 

Zatvori opet vrata i ostaje kraj njih. 

ŽENA 

Koja je svladala svoj strah, drzovito. Stid te bilo ! 

DEMETRIJE 

Pristupi joj i uhvati je snažno za ruku. Sto si to uči¬ 
nila ? 

ŽENA 

Usiljeno veselo. Baš si lud ! Valjda si vidio, da je 

DEMETRIJE 

Ubija je pogledom. Šala s ljudskim životom ! . . . 
ŽENA: 

Ali. . . Mitja ? ! 

DEMETRIJE / 

I pred vratima djeteta, koje umire. 

ŽENA 

Zapadne najednoć u usiljeni plač. Moj bubi ! 

DEMETRIJE 

Ne vrijedjaj mi djeteta svojim plačem! 

ŽENA 

Prkosno. On' je i moje dijete ! 

DEMETRIJE > 

Nije više ! 

ŽENA 

Drzovito. Zar ćeš t i o tome odlučivati ? 

DEMETRIJE 

Sto je tvoje, izašlo je čas prije na ona. vrata ! 
Pokazuje na vrata lijevo. 

ŽENA 

Podigne prkosno glavu: Pa ? 


DEMETRIJE: 


Plane. Gade ! 


ŽENA 

Uvrijedjenim dostojanstvom. Zabranjujem ti, da me 
psuješ ! 

DEMETRIJE 

Pograbi ju za obje ruke. Govori, što si učinila ? ! 


ŽENA 

Sažme ramenima. Ništa ! 

DEMETRIJE 

Trese ju. Kako si mogla . . . kako si smjela ? 
ŽENA 

Što ću ti ja, ako sebi ne daš dokazati . . . 
DEMETRIJE 

Što ? . . . Što ? 

ŽENA 

Da je sve to bila šala . . . 

DEMETRIJE 

Sve, je li, sve ... od pet sati poslije podne do sad ? 
ŽENA 

Da ! 

DEMETRIJE 

Lažeš ! 

ŽENA 

Trgne se iz njegovih ruku, polazi prema prozoru. 
Možda i lažem ... 

DEMETRIJE 

Ne možda, nego za cijelo ! Skrajnjim ljubomorom, 
koji mu raskida dušu. Bila si kod njega ! 

ŽENA: 

Nisam ! 

DEMETRIJE 

Jesi ! 

ŽENA 

Nisam ... a da sam bila, što onda ? 

demetrije 

Onda . . ■ Miče usnama, ali ne može izustiti riječi. 
ŽENA 

Neiskreno samilosno. Vidiš, kako se trapiš . . . uza¬ 
lud . . . Pristupi mu, hoće da ga pogladi po vlasima. Pri¬ 
miri se, Mitja , . . 

DEMETRIJE 

Odmakne gnjušanjem glavu. 

ŽENA 

Sažme ramenima. Kako te volja . . . Pridje malom 
stolu, uzme cigaretu i zapali, onda sjedne u jedan fotelj 
lijevo. 

DEMETRIJE 

S užasom gleda njezinu ravnodušnost. Dakle, dotle 
je došlo ? 

ŽENA] 

Puše dimove cigarete u vis. Samo dotle, dokle si ti 

htio. 

DEMETRIJE 

Snebiva se, Ja . . . ja . . . da sam ... to htio ? 
ŽENA 

Ja, ne ! 

DEMETRIJE 

Najednoć gotovo vapajem. Reci mi istinu ! 

ŽENA 

Nemam što da ti kažem. 

DEMETRIJE 

Ubij me s istinom, ali mi je reci ! 

ŽENA 


Trgne se nevoljko, kao da joj je dosadno, ustane i 
ushoda se po sobi, no podjedno puši cigaretu. Pitaj ! 

DEMETRIJE 
Jesi li njegova ljubovca ? 

ŽENA 

Upravo je prošla kraj njega, dune mu frivolno dim ci¬ 
garete u lice. Jesam. 

DEMETRIJE 

Uhvati se obim rukama za glavu i samo rukne kao 
ranjena zvijer. 

ŽENA 

Hoda dalje, izbacuje kratke dimove. Sto još ? 

DEMETRIJE 

Guši se. I mene . . . mene . . . 

ŽENA 

Ne volim više . . . Eto ! 

DEMETRIJE 

Nasrne na nju. 0, ti ! . . . 

ŽENA 

Odmakne. Ne . . . VO-lim vi-še ! Eto ! 

DEMETRIJE 
Izvan sebe. Usudjuješ se ! ! 

ŽENA 

Tražio si istinu... sad je znaš. 

DEMETRIJE 

Dršće. A znaš li, što ta istina znači ? 

ŽENA 

Kao gore. Svršetak. 

DEMETRIJE 

Kao divlja zvijer. Da, svršetak ! 

ŽENA 

Bornirano. Molim... Naći ćemo svako svoga od¬ 
vjetnika ... 

DEMETRIJE 

Bijesno. Tvoj odvjetnik bit ću — ja! 

ŽENA 

Čemu se uzrujavaš ? Kad je plod zrio, pada 
s drveta; kad su ljudi siti, razilaze se . . . U jednom 
i u drugom slučaju najprije oni, koji su crvljivi. . . 

DEMETRIJE 

Gnjevnim zadovoljstvom. 0, da, crvljiva si do U 
dno duše ! 

ŽENA 

Dakle . . . što ću ti još ! 

DEMETRIJE 

Gnjevno. Da okaješ ! 

ŽENA 

Čuj me, Mitja, budimo razboriti. Čemu senti¬ 
mentalnosti — sad? Naš je.rastanak dozrio. Priprav¬ 
ljali smo ga oboje, možda besvjesno, ali uporito i po¬ 
žrtvovno. Sve što bi sad došlo, bila bi milostinja. 
Neudobna za oboje. Moramo prikupiti razbor i s osmi¬ 
jehom ugasnuti svijetla naše lične ljubavi, jer će nam 
taj osmijeh sa svojom malom luči osvijetliti buduće 
dane i duboku bol, koja nas možda čeka. Ne boj se 
za me; jaka sam i onom snagom, koju mi je dao 

život uza te, mogu sama živjeti. Bogata sam, jer mi 
ostaje bogatstvo moje vječno mlade ljubavi, koja 
je — oprosti Mitja — prevelika za jednoga. Zato se 
moramo i rastati. Za nas oboje dolazi novo doba, 
koje se još uvijek zove — život. 

DEMETRIJE 

Satrven ali snažnim otporom. I Što sve to znači ? 

ŽENA 

Znači, da idem . . . tamo ... u onaj još neispunjeni 
prostor života, koji moram ispuniti ljepotom i ras¬ 
ti košjem svoje ljubavi. Odilazi u alkoven. 

DEMETRIJE : 

Kud ćeš ? 

ŽENA 

Evo me odmah. Ode u alkoven, za čas se vrati 
sa šeširom na glavi, rukavicama u lijevoj ruci. Pred za¬ 
vjesom alkovena zaustavi se i pruži desnu ruku Demetriju. 
Bez srdžbe, Mitja. 

DEMETRIJE 

Mrtvo. K njemu ? 

ŽENA 

Da. 

DEMETRIJE 

Malko zaglavinja, kao da je dobio udarac po glavi. 
Prsti na rukama miču se konvulzivno. Posljednja riječ ? 

ŽENA 

Mirno. Laž ima mnogo riječi, Mitja. . . istina 
samo jednu — posljednju. 

DEMETRIJE 

Suludo. Onda... onda... da... onda... još 
jednu istinu . . . još jednu molbu . . . 

Koju ? 


ŽENA 


DEMETRIJE 

Ispruži ravno ispred sebe ruke i tako ih sklopi kao 
na molitvu. Još . . . jedan . . . cjelov . . . 

ŽENA 

Sad iskreno dirnuta. Hm . . . čemu ? . . . Mitja . . . 
dragi Mitja . . . pusti. . . 

DEMETRIJE 

Groznim izrazom u licu, ali beskrajnom molitvom 
u glasu. Molim ! ! 

ŽENA 

Premda nevoljko, popušta, pruži malko glavu. Evo ! 

DEMETRIJE 

Teškim jezikom gotovo nesuvislo. Ne ... ne ovako... 
samo jedan . . . dugi . . . vječni. . , 

ŽENA 

Zlovoljno. Kako si čudan ! 

DEMETRIJE 

Pridje joj, obujmi ju. Molim ! ! U zagrljaju obuhvati, 
je jednom rukom oko glave, drugom zatisne prste svom 
snagom oko vrata. Čuje se samo kratak, sasvim prigušeni 
krik, koji može zvuči ti kao strast i kao užas. Žena se rukama 
opire o Demetrijevo rame, da mu se istrgne. Onda 
ruke klonu mrtvo niz tijelo. Demetrije ju još časak drži 
i kao da ju cjeliva. Onda mu ruke popuste, a žena se sruši 
na tle. Demetrije, blijed, mrtvim, suludim izrazom u 
licu, ponešto zgrčen i dršćućim ramenima gleda Ženu, 
časak stoji kao ukopan, onda naglo pojuri do zavora elek¬ 
tričnog svijetla i ugasi ga. Gori samo svjetiljka na pisaćem 
stolu. Demetrije predje nekoliko puta rukom preko čela, 

onda mehanrčno izvadi iz kutije sa stola cigaretu i zapali 
je drhtavom rukom. Sjedne u jedan fotelj lijevo, naglo 
poteže dimove, uhvati se obim rukama za glavu, onda 
spusti ruke preko lica i tiho zavapi. 0, Hriste Bože ! 

ON 

Izadje u isti čas iz sobe desno. 

DEMETRIJE 

Spazi ga, uprepasti se i govori kao sablasti. Vi . . . 
vi . . . što ćete ? 

ON 

Velikim prijekorom, ali blago. Za Što Ste to učinili ? 

DEMETRIJE 

Klone slomljen. Vi ... . znate ? 

ON 

Da. 

DEMETRIJE 

U velikom strahu. I sad ćete me prijaviti ? 

ON 

Ne . . . Sad ću vas pridignuti. . ' 

DEMETRIJE 

Bolnom rezignacijom. Objesit će me ! 

ON 

Pristupi mu. Tražite li još štogod od života ? 

DEMETRIJE 

Slomljen. Ništa , . . Sad se moram ubiti ! 

ON 

Samoubojstvo je zadnje utočište slomljene duše. 
Ali svoju posljednju snagu mora duša upotrebiti, da 
izbjegne najvećem razočaranju. 








DEMETRIJE 

Proplače. Može li za me biti većeg razočaranja 
od ovih ruševina moga života ? 


Može. Razočaranje umrijeti bez utjehe, bez mira, 
bez pokajanja. 

DEMETRIJE 

Najednoć gnjevno. Ne ću da kajem! 


A bojite se vješala 


DEMETRIJE 


Ubit ću se ! 


Ne ćete. Poći će te kud vas duša bude vodila i 
tražit ćete utjehu. 

DEMETRIJE : 

Gleda ga. A OVO ovdje ? 


Svršeno. 

DEMETRIJE : 

Kao bez svijesti. Još ne . . . Istom na vješalima 
ili u tamnici . . . 


Blago ali čvrsto. Sve ovo uzet ću ja na sebe. 
DEMETRIJE 

ON 

Kao da zapovijeda. Ni riječi više ! Idite, tražite 
utjehe i okajte. 

DEMETRIJE 

Gleda ga u čudu, ali pod Njegovim pogledom gubi 
snagu otpora. A moje dijete ? 

ON 

Spašeno. 

DEMETRIJE 

Iz njegovog oka čita sud. Mrtvo ? 

ON 

Kimne lagano glavom. Onda uhvati Demetrija za 
ruku odvede ga do glavnog izlaza, a kad Demetrije izadje, 
zatvori vrata, podje do pisaćeg stola i ugasne svjetiljku. 
Na pozornici potpuna tama. On sjedne u crveni fotelj i mirno, 
dostojanstveno čeka. Od nekud dodje slabo ali magično 
svijetlo i osvijetli samo Njega. 


ZAVJESA 





ČIN TREĆI. 


Dekoracija prvoga čina. Noć je, bez mjesečine i bez 
zvijezda. Vrt i pridvorje leže u gluhoj, noćnoj tišini. — 
Kad se zavjesa digne, sve je mrtvo, u dubokom snu. Čas 
kasnije penje se netko preko ograde u pozadini i silazi u 
vrt. Kraj ograde časak popostane, prisluškuje, onda se 
šulja napred prema pridvorju. Istom kad je ušao u pri¬ 
dvorje, raspoznaje se, da je to Demetrije. 

DEMETRIJE 

Ušao je u pridvorje, umoran, satrven, neuredan, bez 
šešira. Na njemu je isto odijelo kao u drugom činu, samo 
zaprašeno i mjestimice okaljano blatom. Na ulazu u pri¬ 
dvorje opet zastane i prisluškuje. Onda se teškim uzdahom 
spusti na jednu klupu. Časak sjedi, teško zamišljen, onda 
kao da je odlučio, ustane i polazi prema vratima desno. 
Kako je u pridvorju posvema tamno, spotakne se o stalak 
sa evangjeljem i ovaj se bučno sruši. Demetrije se sav 
strese od straha i naglo se zakloni za jedan stup. Časak 
tišina, onda se s lijeva čuju teški koraci po taracu, koji 
muklo ozvanjaju svodovima. 

PEREGRIN 

Dolazi s lijeva sa starinskom luči, kojom oprezno 
rasvjetljuje kuteve i pozornicu. Spazi prevaljeni stalak. 
Vjetar ! Podje stalku i počne ga dizati. 

DEMETRIJE 

Stupi tiho korak napred ; u po glasa. Oče ! 

PEREGRIN 

Silno se prestraši, gotov je da bježi. Tko tko 

je . . . tu ? . . . 

DEMETRIJE 

Ja sam . . . 

PEREGRIN 

Kojemu dršće luč u ruci. Tko ,,ja” ? 

DEMETRIJE 

Pristupi mu. Zar me ne poznaješ ? 
PEREGRIN 

Gleda ga u čudu, prostodušno, ali još u strahu. Ne. 

DEMETRIJE 

Nekoć, kad nisam bio žedan tvoga vina, htio 
si me napojiti ... 

PEREGRIN 

U čudu, ali već ođvažnije. Tebe ? 

DEMETRIJE 

Danas dolazim žedan i — slomljen. 

PEREGRIN 

Nepovjerenjem. A kako si ušao ? 

DEMETRIJE 
Tamo, preko ograde . . . 

PEREGRIN 

Ali to nije dopušteno, bratko ! 

DEMETRIJE 

Da sam ti zvonio, ne bi me pustio. 

PEREGRIN 
A kako i bi ? U ovo doba ! 

DEMETRIJE 
Bolno. Peregrin ! 

PEREGRIN 

Malko zlovoljno. Pater Peregrin . . . Pater Pe¬ 
regrin ! 

DEMETRIJE 

Klone, najednoć obuhvati koljena Peregrinova, za¬ 
rida. 0, da znaš kako mi je teško ! 

PEREGRIN 

Prostodušno. Teško nam je svima . . . No ti . . . 
Osvijetlio mu je lice lukijerom, prenerazi se, zadršće. 
Svemogući bože ! . . . U po glasa. Demetrije ! 

DEMETRIJE 
Da, Demetrije ! 

PEREGRIN 

Gotovo tvrdo : Kako ti dolaziš ovamo ? ! 

DEMETRIJE 

Kao dijete : Nemoj me otjerati ! . . . Nemoj me 
otjerati ! 

PEREGRIN 

Ti . . . odmetnik ... pa ovdje kod nas ? ! 
DEMETRIJE 

Zđvojno : Negdje moram okajati ! 

PEREGRIN 

Osjeća svoju premoć : Negdje ! . . . Zar je kod nas 
negdje ? 

DEMETRIJE 

Ovdje je počelo, ovdje neka se i svrši. 

PEREGRIN 

Strogo, ali veoma radoznalo : A kako je bilo 
tamo . . . vani ? 

DEMETRIJE 

Pitaš me ! . . . Pogledaj me i znat ćeš ! 

PEREGRIN 

Ipak ... da mi onako kažeš . . . pripovijedaš . . . 
Tajnovito : Je li ljepše, nego kod nas ? 

DEMETRIJE 

Pokrije lice rukama, tiho plače. 

PEREGRIN 

Dobroćudno : No ... no . . . ne trebaš plakati . . . 
Da sam ja prior, uzeo bih te natrag . . . Svatko može 
zgriješiti ... pa ako mu je onda žao . . . Lukavim 
osmijehom : Kod mene ti je sve kao prije ... pa ako 
si zaista žedan . . . Pogladi ga po vlasima : Hoću li 
donijeti ? 

DEMETRIJE 

Pridigne glavu ; žestoko : Što me miluješ ? Što 
kaljaš ruku ? ! 

PEREGRIN 

Hu ! Kako to govoriš ? Naivno: Zašto da 
okaljam ruku ? Gospod je svima oprostio, zašto 
da ja ne oprostim ? 

DEMETRIJE 

Najprije kazna, onda oproštenje. 

PEREGRIN 

Dobrodušno se nasmije : Pa ja te ne mogu kazniti, 
ja sam samo vratar . . . To će već prior učiniti, on se 
u to dobro razumije. 

DEMETRIJE 

Najednoć odlučno : ZoVili ga ! 

PEREGRIN 

Zabezeknut : Koga ? 

DEMETRIJE 

Priora i svu braću ! 

PEREGRIN 
Zar si poludio ? 

DEMETRIJE 

Jače : Zovni ih ! 

PEREGRIN 

Ma, kako, bratko ? Sad spavaju . . . još nije ni 
svanulo. Pričekaj do zore i onda se sam javi. 

DEMETRIJE 

Kad te molim ! 

PEREGRIN 

Lijepo bi mi prior posvijetlio . Da noću puštam 
u samostan Antihrista ! 

DEMETRIJE 

Trgne se, u po glasa : Antihrista ? . . . 

PEPGRIN 

Pa, da. Kad te god spominju, nazivlju te Anti¬ 
kristom ... svi. . . od priora do zadnjeg laika. 

DEMETRIJE 

Više za sebe : Antihrist . . . ! 

PEREGRIN 

Tvoju su ćeliju ispraznili i sve stvari spalili, tamo 
dolje na livadi . . . Onda su stijene poškropili svetom 



vodom i molitvama istjerali tvoj sotonski duh . . . 
Kao za opravdanje : Ja nisam bio tamo ... moram 
čuvati vrata ... a otkako si pobjegao, i dvostruko 
strogo ... 

DEMETRIJE 

I sad . . . misliš, da ... ? 

PEREGRIN 

Ne mislim ti ja ništa, bratko . . . I ne ću ! . . . Dugo 
mišljenje vodi tvojim putem, a toga me bože oslo¬ 
bodi . . . Star sam . . . Najednoć povjerljivo : Da si se 
ugledao u me, ne bi došlo do svega toga. Kad me 
god sotona iskušava, ja ti povučem ispod postelje 
bukliju, gucnem dva, tri puta i on ti, bratko, pobjegne 
kao da si ga poškropio svetom vodom . . . Onda imam 
opet mir . . . Jer i žedja, bratko, dolazi od sotone-. . . 
Negdje na tornju udara ura tri sata ; Tri sata . . . Skoro 
će svanuti ... U po glasa Demetriju : Reci mi bratko, 
kako si ušao ? Preko ograde ? 

DEMETRIJE 

Kimne glavom. 

PEREGRIN 

Onda poslušaj moj savjet ? Vrati sc opet istim 
putem . . . 

DEMETRIJE 

S užasom : Da opet odem ? ! 

PEREGRIN 

Bit će najbolje ... 

DEMETRIJE 

Da opet odem. Sad, kad je na doma.ku čas, koji 
će odlučiti o svemu ? . . . Kad bi ti znao, kolika je 
to bila muka dok sam. prešao onu ogra du. Od po 

noći potucao sam se po maslinovoj šumi . . . svaki 
se čas primakao ogradi i opet pobjegao, jer nisam 
imao snage, da se uspnem, da provalim u ovu svetinju, 
jer sam osjećao, da sam — Antihrist! 

PEREGRIN 

Prekrsti se i odmakne nekoliko koračaja : Dakle, 

uistinu ? ! 

DEMETRIJE 

I ka,d sam onda ipak prešao, bilo mi je u duši 
lakše, kao da je ovaj mir i ovaj zadah čistoće 
i samoprijegora, kojim je ovdje obavijen svaki kamen, 
uronio u moju dušu i izagnao — Antihrista ! Isti 
čas prostrujala me želja, čežnja, vapaj za poka¬ 
janjem ! 

PEREGRIN 

Sve je to lijepo . . . ali . . . kušaj okajati dru¬ 
gdje . . . 

DEMETRIJE 

Ne ! Samo ovdje ! 

PEREGRIN 

Bojim se, da ne ćeš imati prilike . . . 

DEMETRIJE 

Gotovo gnjevno. Ne smiju me odbiti ! 

PEREGRIN 

Ho, ho, ho, . . . kako si nasilan ! Mogao si i to 
izliječiti, tamo . . . vani! 

DEMETRIJE 

Gotovo zapovijeda. Zovni mi priora ! 

PEREGRIN . : 

Staračkim prkosom. A ako ne ĆU ? 

DEMETRIJE 

Odlučno. Onda ću tako dugo lupati o vrata, dok 
na taj doziv ne izadje. Polazi vratima desno.. 

PEREGRIN 

Zakrči mu put. Zar si poludio ? ! 

DEMETRIJE 

Sve je sad na jednoj kocki . . . Udes traži svoje ! 

PEREGRIN 

U strahu. Ma, što misliš, bratko, kako bi to iz¬ 
gledalo, da uzbuniš čitavi samostan? . 

DEMETRIJE 

Svejedno ! Hoće vratima. 

PEREGRIN 

U strahu. No, čekaj, čekaj za boga ! Ako već 
mora biti, radije ću ih ja probuditi. 

DEMETRIJE 

Dakle, žuri se ! 

PEREGRIN 

Polazi vratima desno i stavi ključ u bravu. Lijepa «** 

će to biti komedija . . . Prava napast ! Ključ zaškrine 
resko i rdjavo u bravi ; Peregrin otvori vrata, nakon što 
je luč objesio na jedan klin kraj vratiju. Bar se sakrij, 
da te odmah ne ugledaju. Reći ću, da je došao neki 
stranac, kojeg nikad u životu nisam vidio. Udje u 
samostan, zatvori za sobom vrata. 

DEMETRIJE 

Stoji časak kao ukopan pred vratima i čeka. Mrtva 
tišina. Iza nekog vremena čuje se u unutrašnjem koridoru 
samostana zvono, koje sazivlje redovnike. Demetrijc se 
trgne, zadršće, prekrije rukama lice i uzmakne do jedne 


klupe, na koju se spusti. Opet tišina. Na obzorju počinje 
svitanje, koje jača do konca čina. Najednoć se čuju iz sa¬ 
mostana nejasni glasovi, otvaranje i zatvaranje vratiju, 
gibanje i život. 

APOLONIJ 

Izašao je čas zatim kroz desna vrata u pridvorje, 
u mantiji, bez talara, uzrujan i radoznao. Gdje je . . . 
Gdje je stranac ? 

DEMETRIJE 

Stupi pred Apolonija tako, da mu svijetlo luči pada 
na obraz. Evo ga ! 

APOLONIJ 

Smjesta prepozna Demetrija, posrne natrag, krikne 
prigušenim užasom, ali onda najednoć raširi ruke, čitavo 
tijelo mu uzdršće u radosnom ridanju ; on pojuri Derae- 
triju, zagrli ga i kroz plač mu govori ; Demetrije, Ti ! ? 
Zlatni, mili brate ! Demetrije ! . . . 0 sveti bože, hvala 
ti ! . . . Demetrije ! Mitre ! Mitruška ! . . . Vratio si 
se ! . . . vratio ! 

DEMETRIJE 

Stoji nepomičan kao kip, pušta Apoloniju, da ga 
grli i miluje. Samo mu usne drhću. 

APOLONIJ 

Kao da govori djetetu: Za Što si nas ostavio ? Za 
što si otišao ? . . . Meni je bilo tako teško bez tebe 
. . . Svi su te proklinjali, ali ja sam slutio, da ćeš se 
vratiti, da ćeš opet biti naš ... Je li da hoćeš ? . . . 
Demetrije ! . . . Govori . . . govori . . . reci, da si opet 
došao k nama . . . Mitruška ! Miluje ga po licu, vla¬ 
sima, rukama. 

DEMETRIJE 

Mrtvo. Tko te je naučio biti tako dobar ? 

APOLONIJ: 

Srce, Demetrije, moje srce, koje ne poznaje 
zlobe ! 

DEMETRIJE 

Mrtvo. A tko ti je dao to srce ? 

APOLONIJ 

On, koji me naučio, da ljubim sve i svakoga ! 
A ti, Mitruška, ti si se vratio . . . izgubljeni sin . . . 
izgubljena ovca . . . Nasmije se od radosti. Naš češ- 
ljugar, koji se vratio, da ostane kod nas, a ne da nam 
se naruga. 

DEMETRIJE 

Gorko. Može li medju vama biti — Antihrist ? ! 
APOLONIJ 

Preneražen. Zar ... ti . . . još . . . uvijek . . . ? 
DEMETRIJE 

Tvrdo. Što ? 

APOLONIJ 

Demetrije ! 

DEMETRIJE 
Jesi li ikad vidio neman ? 

APOLONIJ 

Kako ? 

DEMETRIJE 

Neman, tisuć puta goru od Antihrista . . . 

APOLONIJ 
Ne razumijem te .. . 

DEMETRIJE 

Tvrdo. Gledaj me i — pljuni mi u obraz ! 

APOLONIJ 

Blago Zbog svega onoga ? 

DEMETRIJE 

Da, zbog svega onoga i zbog' svega ovoga ! 

APOLONIJ 

Pa . . . ti si pokajnik ? 

DEMETRIJE 

Pokajnik, koji traži jeftino oproštenje ! 

APOLONIJ 

Ah, šta. . . samo ako se kaješ ! Hoće da ga 
zagrli. Onda si opet moj, onda si opet naš ! 

DEMETRIJE 

Odkloni blago njegov zagrljaj. Divno je U tebe 
Srce ! Medjutim je buka u samostanu postala sve veća, 
sad se vrata širom rastvore i na njih ulaze Severin, Hilarije, 
Kvirin, Ćiril i još neki redovnici. Nekoji od redovnika 
nose zapaljene luči od kojih se pozornica ponešto rasvijetli. 

APOLONIJ 

Njima u susret, radosno, zanosno. Demetrije se 
vratio . . . braćo . . . Demetrije se vratio ! 

REDOVNICI 

Čuvši to ime, uzmaknu užasnuti natrag i okupe 
se u čvrsto klupko, preneraženim pogledima na Demetrija. 

APOLONIJ 

Naš brat Demetrije ! . . . Dodjite, zagrlite ga ! 

SEVERIN 

Strahom i užasom. Antihrist ! 

OSTALI REDOVNICI : 

U jedan glaa.~ Antihrist ! 






MAKARI JE 

Ušao je s Polikarpijem, Eusebijem i Bonifacijem, 
za njima Peregrin. Što je to ? Tko nas buni ? 

APOLONIJ 

Hoće da mu pridje i javi da se vratio Demetrije. 

MAKARIJE 

Spazio je taj čas Demetrija, malko se lecne,o nda se 
uspravi u pozu velikog inkvizitora, a pogled mu kao nož 
reže do u dno srca Demetrijeva. 

DEMETRIJE 

Isto upiljio pogled u Makarija. Dugi čas se gledaju, 
onda Demetrije, kao da je udaren po glavi, padne na koljena. 
Težak, dugi uzdah sviju redovnika, osim Makarija. 

MAKARIJE 

Tvrdo, nemilosno. Kako si se osmjelio da pre¬ 
koračiš ovaj sveti prag ? 

DEMETRIJE 
Tiho. Da čujem tvoj sud ! 

MAKARIJE 

Moj i nas sviju sud već je izrečen. 
DEMETRIJE 

Još nije. 

MAKARIJE 

Sud, koji pada da svakog odmetnika ! 
DEMETRIJE 

Plaho. Znam . . . prokletstvo . . . 

MAKARIJE 

Gromko. Da, prokletstvo ! _ 


DEMETRIJE 

Tiho. Ono me nije ubilo . . . 

MAKARIJE 

Gnjevno. Još si i drzak?! 

DEMETRIJE 

Tiho. Ono me nije ubilo . . . mene je ubio — 
život! 

MAKARIJE 

Reskim smijehom. Je li te ubio ? Ha ? Je li te 
ubio ? I dobro je učinio, ako te je ubio ! Sto dakle 
hoćeš ! 

DEMETRIJE 

Oživjeti ! 

MAKARIJE 

Pokaže imperativnom gestom prema, izlazu. Idi — 

Živi ! 

DEMETRIJE 

Pogledom prijekora. Je li te On tako naučio ? 
MAKARIJE 

Ne spominji Njega svojim blatnim ustima ! 
DEMETRIJE 

Digne se, bolno. Imaš pravo ; usta su mi blatna 
i nisam vrijedan, da spominjem. Njegova imena . . . 
Odrješito : Ali On... On mi toga ne bi zabranio! 

APOLONIJ 

Punim uvjerenjem. Ne bi, Demetrije ! 

MAKARIJE 

Oštro, gotovo surovo Apoloniju. šuti ! 

APOLONIJ 

Pridigne glavu, pokorno, ali tihim vapajem. Za ime 
boga oče . . . on će okajati ! 

MAKARIJE 

Tvrdo. Neka kaje tamo, gdje je griješio ! 
DEMETRIJE 

Gotovo moli. Čuj me, oče Makarije ! 

MAKARIJE 

Nemam što da čujem od tebe ! 

DEMETRIJE 
Ti si svećenik ! 

MAKARIJE 

Gordo. Jesam ! 

DEMETRIJE 
Tiho. Ispovijedi me ! 

MAKARIJE 

Prvi put nesiguran. Tebe ? ! . . . Opet suho. Kad 
odzvoni pozdrav Gospi, naći će se redovnici u crkvi . . . 
Tamo su i ispovjednička klecala . . . 

DEMETRIJE 

Odlučno. Ne ću ja takve ispovijedi ! 

MAKARIJE 

Zlorado. Evo ga, odmetnika ! . . . Jeste li čuli 
braćo ? . . . Ruga se svetoj ispovjedi ! 

REDOVNICI 

Zgražaju se. 

MAKARIJE 

Pokaže prstom na vrata. Napolje ! 


DEMETRIJE 

Gluho, ali odlučno. Ne idem ! Ogorčen prosvjed 
redovnika. 

MAKARIJE 

Dršće od gnjeva. Zapovijedam ti, da smjesta 
ostaviš ovaj sveti dom ! 

DEMETRIJE 

Kao gore. Ne ću ! Ovdje je počeo moj grijeh, 
ovdje neka i svrši. 

MAKARIJE 

Za tvoj grijeh nema pokajanja ! 

DEMETRIJE 

Pokajanja ima, i ako nema oproštenja. I zato 
me moraš čuti ... svi me morate čuti! Udari se u prsa. 
Ne tražim, da mi oprostite . . . tražim samo, da mi 
dopustite kajati. Grozničavo. Znam, da sam neman, 
da je sve ono, što sam počinio ovdje ... i tamo vani, 
užasnije od užasa, strašnije od strahote . . . Čeznuo 
sam za životom i nisam mirovao, dok ga nisam pogra¬ 
bio obim rukama, čvrsto i silno i dok ga nisam pio do 
bezumnosti, do ludila, do zločina ! Oči su mu bile 
zaslijepljene, srce otrovano, a duša mrtva ! Nisam 
htio da razumijem Njegov osmijeh, kad mi je rekao, 
da me vodi u život! 

MAKARIJE 

Ogorčeno. Nesretniče, kako se usudjuješ — 
Njega ! ? 

DEMETRIJE 

Sve nervoznije i grozničavije. Oče Makarije, On 
me je poveo u život! 

MAKARIJE 

Podigne ruke kao da će ga smrviti. Sotono ! 

DEMETRIJE 

H Da, on je htio da iskušam kakav je onaj život, 
za kojim sam ja čeznuo ! Opro sam se Njemu, odmetnuo 
od Njega i on me kaznio — životom ! Dao mi je da 
kušam svu slast i svu sreću, ali i svu gorčinu onoga 
života. I učinio je, da ga zaboravim . . . posvema, 
ali ne zanavijek. Jer sad . . . Raskrili ruke . . . evo 
me opet — ne k vama — k Njemu ! 

MAKARIJE 

Sad, kad si sit života ! 

DEMETRIJE 

Zaniječe glavom. Sad, kad sam žedan — smrti. 

MAKARIJE 

Umrijeti znadu s^mo oni, koji su znali živjeti. 
Svi ostali umiru u strhhu, i smrt je za njih sablast 
užasa. 

DEMETRIJE 

Bježao sam ispred smrti sve dovle . . . Sad čeznem 
za njom ! Jer znam . . . On će se smilovati nada mnom. 

MAKARIJE 

Zaboravljaš, da je On najstroži sudac. I da u 
Njegovo ime sudimo — mi ! 

APOLONIJ 

Oproštenjem ! 

MAKARIJE 

Gnjevno. Prokletstvom ! 

DEMETRIJE 

Gleda ga bezumno, ruke mu dršću Već sam ti 
rekao, da me prokletstvo nije ubilo. S tvojim proklet¬ 
stvom ja sam živio, uživao, ljubio i tonuo u sreći. 


Slutio sam, da si me prokleo i smijao sam se tebi, 
tvojoj jarosti i svim ovim ovcama, koje se okupiše 
oko tebe, mrtvim mozgom, klonulim osjećajem i 
dušom, u koju je neznanje zakopalo beskrajno bo¬ 
gatstvo zlobe i tuposti... I postao sam Antihrist! 
Jarosno. Da, Antihrist! ! Nitko nije bio jači od mene, 
nitko slobodniji, nitko sretniji ! Ispruži ravno pred 
sebe raširene ruke. Ovako sam nosio život, čitavi, li¬ 
jepi, vedri život, i samo sam se trebao sagnuti, da mu 
taknem usne,' da sa njih ispijem u jednom času više, 
nego što si ti ispio kroz čitavi svoj vijek ! I Boga sam 
imao, svoga boga ! kojega su žive moje oči gledale i 
koji mi je bez prestanka šaptao : ja sam radost ! ja 
Sam sreća ! Naglo, jer ga Makarije hoće da prekine. 
Čekaj ! Sad ću govoriti, sad ću govoriti sve, sad ću 
ti otvoriti oči i pokazati, kako je sićušna tvoja kazna 
koju nazivlješ prokletstvom ! Do kraja ćeš me čuti, 
jer— odlučno kao u paroksizmu — sad sam jak, kao što su 
jaki bili mučenici, kad su na usplamtjeloj lomači 
ispovijedali svoje uvjerenje ! A ja, oče Makarije, ja 
ispovijedam svoj — grijeh ! Ne t e b i i N j e m u ga 
ispovijedam, ovdje na ovom taracu, na kojem su 
ozvanjali prvi moji griješni koraci, u ovom priđvorju 
u kojem su odmnijevali prvi moji uzdasi za onim 
životom, ovdje pred vama, koji ste me surovom 
rukom gurnuli u propast, jer niste ljubili ni Njega, ni 
mene, ni sebe ! Ovdje je svaka moja riječ, svaki 
moj pogled, svaki moj dah kajanje onoga života, 
kojega još nisam ugušio u sebi ! Jer da nije bilo onoga 
časa, koji je pretvorio dan u noć, sreću u patnju, 
razbor u poriv, a mene u neman ... i danas bi bio 
daleko od vas, i danas bi pio život i danas bi se smijao 
Vama i — Njemu ! 

MAKARIJE 

Bijesno. Umukni sotono ! 

DEMETRIJE 

Prati živom gestom iduće riječi. Sve sam ja držao 

u ruci . . . ovako ... i sve je bilo moje ! Samo jedan 
čas izvrnula se ruka, popustili prsti i sve je palo u 
bezdan, sve je sašlo u pakao ! 


MAKARIJE 

I ti! 

DEMETRIJE 

Kao da uživa u samooptužbi I ja ! Da, i ja ! Ja 
najdublje ! Kao planina vjetru, prkosio sam čitavom 
svijetu, samo ne u svojoj obmani, svojoj mladosti i 
onom užasno slatkom šaptu, koji me je snagom 
oluje bacao na strašne valove bezumnog vjerovanja, 
da je život u mojoj puti, u mojoj krvi, u mojim pr¬ 
stima, na mojim usnama. Sve je oko mene izgaralo 
paklenim ognjem, a ja sam se u tom ognju valjao, 
kao da je njegova toplina zagrljaj sunca ! Podizao 
sam mu žtrvenike i kao sakramenat istine stavljao 
sam na njih golemi kip laži i obmane ! I kao što 
sam nekoć klečao pred Njegovom slikom, tako sam 
sad klečao pred tim žrtvenicima, grčio prste u za¬ 
nosu i divljim užitkom udarao glavom o kamene 
stepenice podnožja. I pjevao sam vječnu pjesmu 
ljubavi i ženi, dok je u meni isti čas istu pjesmu be¬ 
svjesno pjevala krv — strasti i užitku ! I u tim časo¬ 
vima velebne zablude prvi put je na moja vrata za¬ 
kucala — patnja ! Došla je da raskine san o sreći, da 
me probudi, da mi pokaže, kako izgleda ono, što se 
zove — ništa. Neiskazano bolno. Prvo stvorenje, 
koje mi je u maloj svojoj ručici pokazalo, što je patnja, 
bilo je — moje dijete ! 

SVI REDOVNICI 

Kao da ih je tko ošinuo. Tvoje dijete ? 

DEMETRIJE 

Drhtavim glasom. Da, moje dijete . . . moje b o- 
1 e s n o dijete ! 

MAKARIJE 


Nasmije se zlobno. I to još ? 

DEMETRIJE 

Podigne ruke. Šuti ! Neoskvrni mi ni jednom ri¬ 
ječi djeteta ! Takvim te angjelom svi tvoji bičevi ne 
će učiniti, kakav je ono sad ! 

MAKARIJE 

Zar ćeš me još i vrijedjati ? ! 

DEMETRIJE 

i Ne ... ne ću .. . Samo ću ti pokazati — sebe. 

Vidim tvoje tvrdo oko, i što je tvrdje, to radosnije 
otkrivam ponore iz kojih kao sablast izlazi bolna 
priča moje duše . . . Ali sve blato mog života, koje 
ću sad razasuti pred tobom, ne može okaljati onog 
čistog i svetog osjećaja moje duše, koji je moje 
dijete ponijelo sa sobom, kad je otišlo za uvijek 
^ Njemu ! 

MAKARIJE 

Glasno se i resko nasmije. 

DEMETRIJE 

Pogođjen od toga smijeha kao od udarca. 0, ti ! 
Srne prama Makariju. Ti si Antihrist ! 

MAKARIJE 

Uspravi se blijed kao stijena. Braćo ! Bacite ga 
napolje ! 

REDOVNICI 

Uskomešaju se, ali ni jedan se ne usudjuje Demetriju. 

APOLONIJ 

Zavapi. Oče Makarije ! 

DEMETRIJE 

Takodjer blijed i gotovo na kraju svoje snage. Čuvaj 
se, starce ! Ove ruke već su jednog čovjeka — ubile ! 

SVI REDOVNICI 

Užasom. Aaa ! ! 

DEMETRIJE 

Nije više čovjek nego sablast. Tamo ... u gradu . . . 
u jednoj kući leži mrtva žena . . . moja žena ! Ispruži 
ruke i gotovo urla. Ovim rukama ja sam je zadavio ! 
Jedan čas grobna tišina, na svim licima mrtvi užas. I jedan 
je čovjek tamo . . . čudan . . . jak kao čovječja sa¬ 
vjest . . . koji sve to uzima na sebe . . . koji će biti . . . 
Nasmije se groznim smijehom . . . razapet mjesto mene ! 

SVI REDOVNICI 

Osim Makarija, pokriju lice rukama i zavape: Jao ! 

DEMETRIJE 

Zaglavinja i onda mrtvo padne na koljena. A sad . . . 
oprosti ! Udari se obim šakama u grudi. 

MAKARIJE 

Uzmakne korak, izgled mu je strašan, ruke podigne 
nebu, onda ekstatičnim glasom zapovjedi: Apage Satanas ! 

SVI REDOVNICI 

Osim Apolonija. Kao da im je došao spas, podignuvši 
ruke u vis, ekstatično. Apage Satanas ! Zajedno sa Ma- 
karijem svi se povlače natrag u samostan. 

DEMETRIJE 

Gleda kao sulud njihovo uzmicanje. Već su svi ušli 
kroz desna vrata u samostan, posljednji je još na pozornici 
Apolonije, skršen, suznim očima. Demetrije još uvijek na 
koljenima, vapajem djeteta: Apolonije ! 

APOLONIJ 

Zadršće, teško digne ruke u vis, glas mu je mrtav i 
guši ga u grlu. Apage Satanas ! Zarida i nestane kroz 
vrata. Na tornju zvoni Pozdrav. 

DEMETRIJE 

Glavinja, koleba se na koljenima, oči su mu do nemo¬ 
gućnosti raširene, ruke se miču po vazduhu kao da nešto 
traže, usne se miču, ali ne odaju glasa, dok napokon ne 
progovori, ali više besvijesno i sa vapajem neizrecive boli i 
potpunog razočaranja. 0, Hriste, gdje si ! ? 

ON 

Nevidljiv, ali kao da govori sa križa u vrtu : 

Tu sam : vječno razapet radi vas i vječno živ 
za vas ! 

U isti čas prvi trak sunca obasja vrt. 

Zavjesa naglo pada. 


KONAC. 

SRGJAN TUCiĆ 


Rodio se 9. ožujka 1873. u Požegi, gdje mu je 
otac u ono doba bio veliki sudac županije požeške. 
Osnovnu je školu svršio u Virovitici, a iza toga po¬ 
lazio gimnaziju u svom rodnom mjestu, koju me- 
djutim nije svršio, posvetivši se kiparstvu. Tucić je 
osjetio, da_ ga kao kipara ne čeka slava i sjajna bUr 
dućnost, a kako je već onda sva njegova težnja bila 
sklona kazalištu, ostavi kiparstvo i stupi g. 1895. 
pod Miletićevom upravom u hrvatsko kazalište. Taj 
je korak bio odlučan za Tucića kao dramatičara. Ne¬ 
prekidni boravak u kazalištu, pribivanje gotovo svim 
predstavama i čitanje dramskih djela dobre i loše 
vrste, djelovalo je na Tucića plodonosno i dovelo na¬ 
pokon njegov talenat do izražaja. 

Prvo njegovo dramsko djelo „Barun Korilov” 
(neštampano i neprikazivano), nastalo je god. 1895. 
Sadanji ravnatelj hrvatske drame, Josip Bach, s ko¬ 
jim je Tucić stajao u gotovo neprekidnom saobraćaju, 
prvi je čitao ovu dramu i, premda nije imala ni lite¬ 
rarne ni pozorišne vrijednosti, poticao je Tucića, da 
dalje radi, jer da i ovo loše djelo dakazuje njegov 
talenat za dramskoga pisca. Tucić je odlučio sada, 
da ne će više pisati drame. No kad je godine 1898. 
tadanja dramatska škola imala pri završetku škol¬ 
ske godine prikazivati dvije aktovke po vlastitom 
izboru, obrati se Bach na Tucića i naruči kod njega 
aktovku, u kojoj će biti zaposleno baš toliko osoba, 
koliko dramatska škola ima učenika. Tucić, kojemu 
je tako bar nekom sigurnošću zajamčeno prikazi¬ 
vanje njegove drame, sjedne i za dva dana napiše 


dramu u jednom činu, „Povratak", koja se 
drama 6. svibnja 1898. i prikazivala. Još je iste go¬ 
dine napisao svoju dramu „Truli dom”, koji je 
obašao sve jugoslavenske pozornice, a davao se i u 
Pragu. Tucićev naturalizam, izražen u „Trulom 
domu” počeo je presezati granice, pa je u narednoj 
drami „Svršetak” došao do tako grubih izra¬ 
žaja, da je (drama kod premijere u hrvatskom kaza¬ 
lištu propala. I četvrta drama, „Bura”, kreće se još 
u naturalističkim granicama, ali su joj konture mekše, 
a sadržaj prirodniji. Izmedju drama pisao je Tucić 
svu silu crtica, novela i aktovka, koje su odštam¬ 
pane najprije u različitim listovima, a kasnije su 
izašle u tri posebne knjige: „Knjiga života”, 
„Za dnje poglavlje” i „Pod bičem ži¬ 
vot a”. Veći dio crtica i oveća novela „Zadnje po¬ 
glavlje” prevedeni su i na strane jezike, naročito na 
njemački. 

Iz naturalističke periode Tucićeva književnog 
rada bila je „Bura” posljednje prikazivano djelo. 
Od godine 1902., kad je kao ravnatelj carskog bu¬ 
garskog teatra otišao u Sofiju pa do prošle godine 
nije se uopće javio kao književnik. Tek je prošle 
kazališne sezone donio dramsku trilogiju ,,K r o z 
živo t”, koja nam je prikazala Tucića u novom 
smjeru, lišenom grubosti i vanjskih pozorišnih efe- 
kata. Dramu općinstvo nije tako prihvatilo, kako 
se autor nadao, pa je, da se naruga ukusu našega 
općinstva, napisao feeriju ,,U carstvu sanj a“, 
ali je potpuno propao i dijelom pače naškodio svojoj 
književničkoj reputaciji, koju evo popravlja opet 
novom i ozbiljnom dramom „Golgotom”, koja 
će se prikazivati početkom svibnja ove godine u 
hrvatskom kazalištu u Zagrebu. 

SAVREMENI HRVATSKI PISCI. 

Za godinu 1912.: 

1. S. S. KRANJČEV1Ć: Pjesnička proza. 

2. MILAN ŠENOA: Kvarnerske pripovijesti. 

3. MILKA POGAČIĆ: Pjesme. 

4. VLADIMIR LUNAČEK: Ilirci (drama). 

5. JOZA IVAKIĆ : Selo i Varoš. Pripovijetke. (Na¬ 
gradila „Matica Hrvatska”.) 

6. A. G. MATOŠ: Pečalba. (Kaprisi i fejtoni). 

Za godinu 1913.: 

1. FRAN GALOVIĆ: Začarano ogledalo. 

2. SRGJAN TUCIĆ: Golgota (drama). 

Pretplata 

za abonente ,Savremenika” u godini 1912. za 
cijelu godinu (svih šest knjiga) . . . . K 6‘— 
za ostale abonente za cijelu godinu . . K 9*— 
pol i četvrt godine razmjerno. — Za ovu pretplatnu 
cijenu dobivaju „Savremene hrvatske pisce” samo 
oni abonenti, koji pošalju pretplatu izravno upravi 
društva: Bregovita ulica 3, Zagreb. 

Knjižarska cijena za cijelu godinu . . K 12*— 

Pojedina knjiga. K2‘— 

Svako kolo (šest knjiga) stoji elegantno u 
platno uvezano tri krune više nego inače. Tko 
već imade ta izdanja, pak želi, da mu budu uve¬ 
zana, neka ih pošalje upravi D. H. K. i za svaku 
knjigu 50 filira unaprijed za uvez. 

Reklamacije se uvažuju besplatno najdulje 
14 dana nakon što je u novinama objavljeno, 
da je knjiga izašla. 

UPRAVA D. H. K. 




DIONIC KA 
TISKARAU 
ZAGREBU. 












